Шавкат Мирзиёев: Уларнинг айби - буюк бўлгани | khorezmeconomy.uz\nОсиё тараққиёт банки вакиллари билан учрашув Иқтисодиёт янгиликлари Сентябрь 15, 2021\nЎзбекистон – Туркманистон: инвестициялар, саноат кооперацияс Иқтисодиёт янгиликлари Сентябрь 15, 2021\nЎзбекистон Президенти Туркманистон Вазирлар Маҳкамаси Раисин Ўзбекистон янгиликлари Сентябрь 15, 2021\nЎзбекистон ва Туркия ўртасидаги икки томонлама ҳамкорлик мас Иқтисодиёт янгиликлари Сентябрь 14, 2021\nЎзбекистон ва Россия етакчилари телефон орқали мулоқот қилди Ўзбекистон янгиликлари Сентябрь 14, 2021\nЎзбекистон Республикаси Рақобатбардош саноат унумдорлиги инд Иқтисодиёт янгиликлари Сентябрь 13, 2021\nИқтисодий эркинлик индекси: 2021 йилнинг I ярим йиллигида ам Иқтисодиёт янгиликлари Сентябрь 13, 2021\nИнновацион фаолиятда ахборот-коммуникация технологияларининг Иқтисодиёт янгиликлари Сентябрь 13, 2021\nШавкат Мирзиёев: Уларнинг айби - буюк бўлгани\nАвгуст 31, 2021 23\nУ ерда жамоатчилик ватанимиз фидойилари, миллий истиқлол йўлида қурбон бўлган аждодларимиз хотирасини ёд этиш учун йиғилди. Қуръон тиловат этилиб, ўтганлар ҳақига дуо қилинди. Элга ош тортилди.\nМустабид тузум даврида юртимиз озодлиги учун курашган 100 мингдан ортиқ ватандошларимиз қатағонга учраган. Уларнинг қанчаси “халқ душмани” деган туҳмат билан шафқатсиз отиб ташланган. Яна қанчаси сургун қилиниб, азоб-уқубатларга дучор этилган. Оилалари пароканда бўлиб, мол-мулклари тортиб олинган. Бу мудҳиш жиноятдан муштипар момоларимиз, оналаримиз ҳам омон қолмаган. Минглаб аёллар бева, болалар етим қолган.\nБу нафақат уларнинг авлодлари, балки бутун халқимиз юрагидаги оғриқдир. Шу боис орадан шунча вақт ўтса-да, барчамиз ўша мудҳиш даврни изтироб билан эслаймиз.\n2001 йилдан буён 31 август – “Қатағон қурбонларини ёд этиш куни” сифатида нишонлаб келинмоқда. Ватан фидойиларининг ҳаёти ва меросини ўрганиш, хотирасини абадийлаштиришга алоҳида эътибор қаратилмоқда.\nБу йил Шаҳидлар хотираси хиёбонида бунёдкорлик ишлари амалга оширилди. “Қатағон қурбонлари хотираси” музейи биноси реконструкция қилинди.\nДавлатимиз раҳбари ушбу музейни кириб кўрди. У ерда яратилган шароитлар, тарихий ҳужжатлар билан танишди.\n- Кўриниб турибдики, катта салоҳиятга эга етакчилар, олимлар, адиблар, шифокорлар, ўқитувчилар қатағон қилинган. Улар халқимизнинг энг сара вакиллари эди. Мустабид тузумга миллат кўзини очадиган, унга ўзлигини танитадиган зиёли инсонлар керак эмас эди. Уларнинг айби - буюк бўлгани, - деди Шавкат Мирзиёев.\nАфсуски, шу пайтгача қатағон қурбонларининг тўлиқ рўйхати шакллантирилмаган эди. 2020 йил 8 октябрда Ўзбекистон Республикаси Президентининг “Қатағон қурбонларининг меросини янада чуқур ўрганиш ва улар хотирасини абадийлаштиришга доир қўшимча чора-тадбирлар тўғрисида”ги фармойиши қабул қилинди.\nТарихчи олимлар жалб этилиб, зулм қурбони бўлган барча инсонларни аниқлаш ва номларини тиклаш бўйича катта ишлар бошланди. Чет эллардаги архив ва музейлар, кутубхона ва фондлар билан ҳам ҳамкорлик йўлга қўйилиб, илмий экспедициялар ташкил этилмоқда. Ички ишлар вазирлиги, Давлат хавфсизлик хизмати, Фанлар академияси ва бошқа ташкилотларнинг архивларидан янги-янги маълумотлар топилмоқда.\nҚорақалпоғистон Республикаси ва барча вилоятларда қатағон қурбонларига бағишланган музейлар ташкил этилди. Уларда расмий материаллар билан бирга оилавий архивларда сақланиб қолган кўплаб тарихий ҳужжатлар, ноёб суратлар тўпланмоқда. Қатағон қурбонларининг номлари, уларнинг ҳаёти ва фаолияти вилоятлар, туманлар кесимида аниқланмоқда. Бу маълумотлар асосида кўп жилдлик “Қатағон қурбонлари” китоби нашрга тайёрланаяпти.\nПрезидентимиз бундай катта, илмий асарлар билан бирга мактаб ўқувчилари учун содда тилда, кичик-кичик китоблар чиқариш зарурлигини таъкидлади. Бунинг учун Қорақалпоғистон Республикаси ва вилоятларга Тарих институтининг илмий ходимларини бириктириб, ҳар бир ҳудуддаги жадид боболаримиз, қатағон қурбонлари номини тиклаб бориш бўйича кўрсатма берилди.\nДавлатимиз раҳбари тарихни ўрганиш ва ўргатиш вазифалари ҳақида гапирди.\n- Биз шу вақтгача тарихнинг ўзимизга ёққан жойларини олиб, ёқмаган томонини яшириб ўтдик. Бировга ёқадими-ёқмайдими, ғуруримизми-армонимизми, муваффақиятми ё хиёнатми - ҳаммасини ҳаққоний ёзиш керак, - дея таъкидлади Президент.\nҲақиқатни тиклаш борасидаги яна бир қадам - шу йил 25 август куни Ўзбекистон Олий суди томонидан 115 нафар қатағон қурбони оқланди. Президентимиз бу қарорни олқишлади.\n– Орадан қарийб юз йил ўтиб адолат қарор топди. Миллий истиқлолимиз учун кураш олиб борган, лекин реабилитация қилинмай қолган 115 нафар бобомизнинг пок номлари оқланди. Ҳали бундайлар қанча? Ватанпарвар инсонларнинг шаънини тиклашга қаратилган эзгу ишларни давом эттириш керак, – деди Шавкат Мирзиёев.\nХиёбондаги рамзий қабр ёнида нуронийлар, уламо ва зиёлилар билан мулоқот бўлди. Давлатимиз раҳбари аждодлар хотираси, бугунги мустақиллик ва тинчлик қадри ҳақида гапирди.\n- Жадид боболаримиз юртимизни озод этишга, қолоқликдан олиб чиқиб, ҳамма соҳаларни ривожлантиришга борини бағишлаган. Бунинг бадалини ўз жонлари билан тўлаган. Биз бугунги мустақиллик, тинчлик, эркинлик шароитида уларни эслашимиз, эъзозлашимиз ҳам қарз, ҳам фарз, - деди Шавкат Мирзиёев.\nДунёда бўлаётган воқеаларга огоҳ кўз билан қараш, тинчлик-осойишталикнинг қадрига етиш муҳимлиги таъкидланди.\n- Ҳамма натижалар, мана шундай байрамларимиз тинчлик туфайли. Ишларимиз, ибодатларимиз тагида илм-маърифат бўлиши керак. Ислом цивилизацияси маркази, Ислом академияси, Имом Бухорий ва Имом Термизий халқаро илмий-тадқиқот марказларини ташкил этдик. Буюк муҳаддис ва ислом дини уламоларимиз асарлари нашр этилмоқда. Янги таҳрирдаги “Виждон эркинлиги ва диний ташкилотлар тўғрисида”ги қонун шу масалаларга қаратилган. Имом-хатиблар, диний жамоатчилик маънавиятни юксалтириш, меҳр-оқибатни мустаҳкамлаш, ёшларга тўғри тарбия беришга бундан буён ҳисса қўшадилар, деб ишонаман, - деди Президент.\nАллоҳдан ўтганларга раҳмат, юртимизга тинчлик ва фаровонлик тилаб дуо қилинди.


"МЮ" нишонида янги футболчи пайдо бўлди\n27 март, 2017, 09:40\n"Манчестер Юнайтед" бош мураббийи Жозе Моуриньо Хорватия ва Украина ўртасидаги учрашувни томоша қилиш учун Загребга келгани Иван Перишични "МЮ" га ўтишга кўндиришга уриниш дея баҳоланди. Бироқ, Жозенинг нишонида бошқа футболчи бўлгани ошкор бўлди.\nМаълумотларга қараганда, Иван Перешич учун сўралган 60 миллион еврони "Манчестер Юнайтед" раҳбарлари қиммат, деб ҳисоблади ва эътиборини бошқа хорватиялик футболчи Марсело Брозовичга қаратди.\nБрозовичнинг "Интер" билан шартномаси 2021 йилгача давом этади ва унинг трансфер нархи 50 миллион еврошга баҳоланган. Бироқ миланликлар ҳар доим ҳам асосий таркибдан жой олмаётган 24 ёшли футболчини арзонроқ нархга ҳам қўйиб юборади.


Ўзбекистонда яна бир маҳбус қийноқдан вафот этди « Ўзбекистон Халқ Ҳаракати\n01 July 2020 - 19:25\n27 июнь куни Ўзбекистон Ички ишлар вазирлиги Жазони ижро этиш Бош бошқармасининг 64/18-сонли муассасаси (Сангород)дан 45 яшар маҳкум Фарруҳ Хидировнинг ўлиги чиққан. Бу ҳақда “Эзгулик” инсон ҳуқуқлари ташкилоти раҳбари Абдураҳмон Ташанов хабар тарқатди.\nТашановнинг Фэйсбук саҳифасида чоп этилган хабарига Тошкент вилоятининг Янгийўл тумани Баҳор маҳалласида истиқомат қилган Фарруҳ Хидировнинг моматалоқ излари бўлган ва қонталаш жасади туширилган тасвирларни ҳам илова қилган.\n“Билмадим, Фейсбук ижтимоий тармоғи постимга илова қилинаётган видеоматериалларни чоп қиладими-йўқми, ижтимоий тармоқдаги дўстларимиздан колония тезкор вакилларининг ваҳшийлиги баён қилинган постимни ўзаро улашишларини илтимос қилардим”, деб ёзган ҳуқуқ фаоли ва журналист.\nУнинг марҳум яқинларига таяниб айтиишча, Фарруҳ Хидиров бир неча кун аввал уйига қўнғироқ қилиб, колония ходимлари пул талаб қилишаётганини айтган.\n“Ҳатто, қандайдир ҳисоб рақамлари ҳам беришган экан”, дейди Ташанов.\n“Сўнг унинг чалажон танасини Сангородга олиб келишибди. У ерда 8 кун давомида ўзига келтиришга уринишган, лекин бўлмабди.\nОддий бир ҳуқуқ ҳимоячиси, фуқаро сифатида изтиробга тушмоқдаман. Наҳотки, ҳаммаси шундай кетаверади?! Қийноқларнинг, хўрликларнинг охири борми?!”, деб ёзган Абдураҳмон Ташанов.\nРасмийлар охирги ҳодиса юзасидан ҳозирча изоҳ бергани йўқ.\nБу сўнгги бир ойдан камроқ вақт мобайнида Ўзбекистон ИИВга тегишли муассасасидаги иккинчи ўлим ҳолати.\nҲодиса Президент Шавкат Мирзиёев Андижон ва Чироқчи ИИБларида икки нафар фуқаронинг қийнаб ўлдирилиши ҳодисасида ИИВ раҳбарларини айблаганидан бир кун ўтиб содир бўлмоқда.


Тармоқлар Озодлик суриштируви ҳақида (тўплам)\n- Тармоқлар Озодлик суриштируви ҳақида. (видео)\n- Арон Отабекни афв этиш тўғрисидаги илтимоснома Оқордага жўнатилди. (видео)\n- "Янги Ўзбекистон"нинг ночор оиласи: Фарзандларим очлигидан нон деб йиғлайди. (видео)\n- Мирзиёевнинг 5 йиллик плани: айтилган-қайтилган ваъдалар. (видео)\n- Пoгонлиларнинг қоронғу қилмиши: Солиқчи ўлимида айбланган ИИБ ходимлари ҳибсга олинди. (видео)\n- Афғонистонда очарчилик. Мирзиёев Бародар келишуви бу хавфга тайёрми? (видео)\n- Собиқ прокурор: "Каримов даврида 3 ойда 400 миллион долларгача ўғриликни фош қилганман". (видео)\n- Ота: "6 яшар болам тезликни оширган машина деб ўлиб кетди". (видео)


Ўзбек халқ эртаклари | Страница 2 из 42 | www.ziyouz.uz\nБош саҳифа Ўзбек халқ оғзаки ижоди Ўзбек халқ эртаклари (2)\nРубрика: Ўзбек халқ эртаклари\nБор эканда йўқ экан, бир замонда бир чол бобо бор экан. Унинг уч ўғли бор экан. Энг кичкина ўғлининг исми Бадалқорачи экан. Бобонинг Лаъли номли оти бор экан. Бу бия ҳар йили туғган пайтида, унинг боласини бир нарса келиб олиб давоми…\nҚадим замонда, Шом мамлакатида бир подшоҳ бор экан. Хазинаси ҳаддан ташқари кўп бўлса ҳам фарзанди йўқлигидан давлати татимай, доим ғамгин бўлиб юрар экан. Сарой одамлари подшоҳнинг кўнглини юпатиш учун тез-тез саёҳатга олиб чиқиб, ғам-андуҳларини тарқатишга ҳаракат қилар эканлар. Кунлардан бир давоми…\nОрзижон билан Қамбаржон\nБир замонда бир подшоҳ ўтган эди. Унинг Қамбаржон деган ўғли бор эди. Қамбаржон бир куни тушида Канъон подшоҳининг қизи Орзижонни кўриб, у билан ширин суҳбатлар қурди. Ҳар иккиси бир-бирини яхши кўриб, ишқ-муҳаббат изҳор қилишди. Қамбаржон уйқудан уйғонса, кўрганлари туш эди. давоми…\nКунлардан бир куни бир камбағал деҳқон қариган чоғида ўғли Рафиқни ҳунар ўргатиш учун дурадгорга шогирд қилиб бериб, одат бўйича: “Эти сизга, суяги бизга, шу болани сизга топширдим”, дебди. Дурадгор болани олиб қолиб, ишни қунт билан ўрганиш ва қийинчиликларни енгиш кераклигини давоми…\nУч оға-ини ботирлар\nЧоп этилган 22.12.2017 08.02.2019 МуаллифZiyouz.uz\nБор экан, йўқ экан, бир замонда бир киши бўлган экан. Бой ҳам, камбағал ҳам эмас экан. Унинг учта ўғли бор экан, учови ҳам ўқиган, оқ-у қорани таниган, юзлари ойдай, ўзлари тойдай, ёмон билан юрмаган, ёмон жойда турмаган эканлар. Тўнғичи йигирма давоми…\nДеҳқон, қози ва тадбирли аёл\nЎтган замонда бир чол қишлоқда тирикчилик ўтказа олмай, иш ахтариб шаҳарга борибди, мардикорчилик қилиб, бир оз пул йиғибди. У пулни сақлаш учун ишончли одамга топширмоқчи бўлибди. Лекин яқинроқ кишиси йўқ экан. Ниҳоят, ўйлаб-ўйлаб, “Шу жамғарган беш-ўн танга пулимни шаҳар қозисига давоми…\nДоно қиз билан бой\nБир бор экан, бир йўқ экан, ўтган замонда бир чол билан ўн икки ёшлик қизи ёлғиз яшашар экан. Уларнинг бисотида битта туя, битта от ва битта эшак бор экан. Чол ўрмондан ўтин териб келиб, уларни сотиб тирикчилик қилар экан. Қиз давоми…\nҲасан ва Зуҳра\nБир бор экан, бир йўқ экан, қадим замонда бир подачи чол билан кампир бор экан. Уларнинг Насиба, Гулбаҳор ва Зулфия деган уч қизи бўлар экан. Ойдан ой, йилдан йил ўтибди, қизларнинг бўйи етибди. Насиба йигирма бирга, Гулбаҳор ўн тўққизга, Зулфия давоми…\nБир бор экан, бир йўқ экан, ўтган замонда бир подшоҳ бор экан. Лекин унинг фарзанди йўқ экан. Кунлардан бир кун ўйлаб, хафа бўлиб ўтирса, ўнг қўл вазири сўрабди: — Э подшоҳи олам, нега хафасиз? Давлатингиз бор. Ҳамма фуқаро сизнинг ихтиёрингизда давоми…\nҚадим замонда бир камбағал чол бор экан. Бу чол денгиз бўйида ёлғиз ўғли билан яшар экан. Улар жуда фақир бўлиб, бечораҳол кун кўрар эканлар. Бисотларида бир эски қайиқ ва балиқ овлайдиган тўрдан бўлак ҳеч нарса йўқ экан. Чолнинг ўғли доим давоми…\n2-саҳифа. Жами: 42«12345678910»Охири\nАйёр билан содда\nАйиқ нима деди?\nАқл билан бахт\nАқл билан давлат\nАқл ва бойлик\nАқлли қиз (2)\nАқлли, идрокли, зеҳнли\nАқлсизга минг сўз оз\nАқлсиздан нодон маслаҳат олар\nАлдаркўса ва бой\nАрслон билан тулки\nБажариб бўлмайдиган буйруқ\nБале, бале, бале\nБалиқ сотувчи Аҳмад\nБалиқчи билан шоқол\nБаҳром ва Шерзод\nБек билан деҳқон\nБеш жонлини бежон қилган Баҳодир\nБир коса заҳар\nБир хотинга бир эр\nБир хумча олтин\nБирлашган ўзар, бирлашмаган тўзар\nБой билан новча\nБойвачча билан пари\nБола — подшо\nБузоқ, эчки ва қўзи\nБулбул билан қарқуноқ\nБўри билан мерган\nБўри билан тулки\nБўри билан эчки\nБўри ва кампир\nБўри ва тулки\nГулшоҳ билан Варқа\nДeҳқон билан тулки\nДавлат — оғиз бирликда\nДавлат билан Аҳмад\nДомла билан хизматкор\nДоно йигит ва унинг қайлиғи\nДоро ва Искандарбек\nДунёда нима лаззатли?\nДурадгор билан тикувчи\nДушманнинг катта-кичиги бўлмас\nДўстлик синовда чиниқар\nЁқма — пишарсан, қазма — тушарсан\nЖоҳил подшо ва Абу Али\nЗолим хон билан чўпон\nЗолим хон ва зийрак деҳқон\nЗумрад ва Қиммат\nИбн Сино ва жинни\nИбн Сино ва тарбия\nИлоннинг иши заҳар солмоқ\nИскандар билан бойнинг қизи\nИскандарнинг шохи бор\nИт билан мушук можароси\nИчак билан пуфак\nКампир билан шақол\nКанизак билан подшо\nКаримбой билан хизматкор\nКийик билан кади\nКийик билан тулки\nКулса – гул, йиғласа – дур\nКўзавой, игнавой ва эшаквой\nКўкка тупурса, бетга тушади\nКўрпангга қараб оёқ узат\nҚайнона билан келин\nҚайсар одам қисмати\nҚайси ерда чивин йўқ\nҚалдирғоч билан ари\nҚарға билан кунжут\nҚарға билан қўзи\nҚарға, буғу, бўри\nҚози билан бой\nҚуён билан йўлбарс\nҚуён билан кўкёнғоқ\nҚуёш ерининг паҳлавони\nҚўй билан эшак\nҚўшни келди — кўмак келди!\nЛайлак билан тулки\nМeрган, арслон ва айиқ\nМаймун билан тўтиқуш\nМомир билан Сомир\nНавоий билан мардикор\nНавоий билан чўпон\nНавоий ва Ҳусайн\nНавоий кимни ёмон кўрган?\nНима эксанг, шуни оласан\nОвчи, Кўкча ва Доно\nОйжамол билан кал\nОлти аҳмоқ ва бир тўқмоқ\nОлтмиш оғиз ёлғон гап\nОмон билан Ёмон\nОта васияти (2)\nОта улуғ, отадан меҳмон улуғ\nОтангга қилсанг, болангдан қайтади\nОч бўри (2)\nПодачи билан айиқ\nПодшо билан вазир\nПодшо билан чумоли\nПодшо билан чўпон\nПодшо ва деҳқон қизи\nПодшо, вазир ва бойўғли\nПодшонинг доно қизи\nПодшонинг мот бўлиши\nРустамзод ва Шерзод\nСабр таги — сариқ олтин\nСавдогар билан подачи\nСавдогар ва қароқчилар\nСахий билан бахил\nСирингни сиртга чиқарма\nСичқон, қарға, қурбақа ва кийик дўстлиги\nСичқонвой ва қўнғизой\nСоқи мумсик билан Боқи мумсик\nСоҳибжон билан Аҳмаджон\nСунбул билан Гул\nТабиб билан касал\nТан-сиҳатлик — туман бойлик\nТил ўрганмоқчи бўлганлар\nТилла тухум туғадиган товуқ\nТошбақа, тулки ва бўри\nТулки билан бўри\nТулки билан жўжа\nТулки билан каклик\nТулки билан қоплон\nТулки билан майна\nТулки билан товус\nТулки билан турна\nТулки билан ҳакка\nТулки, бақа ва кана\nТулки, лайлак ва бўри\nТулки, эчки ва хўроз\nТўрт жинс дўст\nУсмон билан Ёқуб\nУстамнинг ҳақи кўп\nУч ёлғонда қирқ ёлғон\nЎғри ва подшоҳ\nЎжарвой билан вафодор ит\nЎзига лойиқ иш\nЎйнанг, кучугим, ўйнанг!\nЎтинчи йигит билан шер\nЎтинчи чол билан тулки\nЎтинчининг бахтли хотини\nФил билан хўроз\nХасис бой билан Абдураҳмон ўғри\nХотиннинг ёмони эр қаритар\nХотиннинг яхши-ёмони меҳмон келганда билинар\nХотинсиз уйни кўр, қаро ерни кўр\nХуршид билан Лайло\nХўроз билан бобо\nХўроз билан тулки\nҲаким балиқчининг ўғли\nҲар ким қилса, ўзига\nҲар кимнинг боласи ўзига ширин\nҲар кимнинг меҳнати ўзига ширин\nҲасан билан Ҳурилиқо\nҲасан ва Ҳусан\nҲунарлига ўлим йўқ\nЧол билан бўри\nЧол билан илон\nЧол билан кампир\nЧол билан сичқон\nЧўпон йигит билан бой\nШeр билан дуррож\nШерзод ва Гулшод\nЭгри ва Тўғри\nЭнг катта зулм\nЭплик билан сеплик\nЭпчил ўтинчи ва маккор эшак\nЭр-хотин ва ўғрилар\nЭралихон ва уч ўғри\nЭрназар билан Кимёназар\nЭрни эр қиладиган хотин\nЭчки билан бўри\nЭчки, бузоқ, эшак ва қирқ бўри\nЭчкининг ўч олиши\nЭшагим ёш эди\nЭшмат билан Тошмат\nЯккадикилтак билан Тўққизтўқалтак\nЯлтиллама сопол товоқ\nЯмоқчи билан Шоғариб\nЯмоқчининг қизи ва подшовачча\nЯхши аёл — ҳамиша баҳор\nЯхши ният — ярим давлат\nЯхшиси ҳам, ёмони ҳам тил


22:20 / 01.01.2018\nШифокорлар 14 ёшли Эмануэл Зайаснинг бурнидаги оддий ҳуснбузардан 4,5 кг лик ўсимтага айланиб кетган шишни олиб ташлашмоқчи. Эмануэлда жинсий етилиш даври бошлангани сабаб унинг ота-онаси фарзандлари бурнида пайдо бўлган ҳуснбузарга жиддий эътибор қаратишмаган. Бироқ бу кичик чипқон шундай катта ўлчамларга етганки, ўсмирнинг ҳаётига хавф солмоқда.\nЭмануэль кам учрайдиган касаллик – полиостотик фиброз дисплазия билан дунёга келган. Бу касалликда суяк соҳаларнинг бир қисми толали тўқима билан алмашади. Ҳозирда ўсимта 4,5 кг дан оғирроқ. Катта юклама сабабли ўсмирнинг бўйни дош беролмай, синиб кетиши ёки у бўғилиб қолиши мумкин.\nБоланинг ота-онаси 2 йил давомида фарзандларига ёрдам бера оладиган шифокорни излашган. Ўтган йилдагина улар Майамидаги Жексон шифохонасида ўсимтани олиб ташлашга розилик берган шифокорларни топишган. Таъкидланишича, жарроҳлик операцияси 8-10 соат вақт олади. Ундан кейин ўсмирга жағини тиклаш ва тишларини алмаштириш учун яна иккита операция зарур бўлади.\nҲозирда бола нафас олишда қийналмоқда, чунки ўсимта унинг нафас йўлини эзмоқда. Бундан ташқари, у таом ютишда қийналмоқда ва шу сабабли ориқлаб кетган.\nАмерикалик аёлнинг 60 килограммлик ўсимтаси олиб ташланди\n23:38 / 05.05.2018


ЭЛЕКТР УСКУНАЛАРИ СИФАТИГА ЭЪТИБОРЛИ БЎЛИНГ – TEXNIK JIHATDAN TARTIBGA SOLISH, STANDARTLASHTIRISH, SERTIFIKATLASHTIRISH VA METROLOGIYA SOHASIDA DAVLAT NAZORATI DEPARTAMENTI\nЭЛЕКТР УСКУНАЛАРИ СИФАТИГА ЭЪТИБОРЛИ БЎЛИНГ\nЎтган ҳафта адоғида ЕИнинг истеъмол моллари хавфсизлигини назорат қилувчи RAPEX тизимига янгидан аниқланган сифатсиз маҳсулотлар киритилди. Қуйида ушбу рўйхатга киритилган ва мамлакатимиз ички бозорига киритиш ман қилинган баъзи товарлар тўғрисида маълумот халқаро қабул қилинган шаклда берилмоқда. Тўлиқ маълумотлар эса, одатдагидек сontrol.standart.uz электрон манзилида.\nМаҳсулот номи: E27 LED Globe Bulb Light Lamp Radar Sensor Ambient PIR Motion 3/5/7/9\nТоифаси: Истеъмол моллари\nТавсифи: Оқ рангли LED лампа. Маҳсулот онлайн тарзда, хусусан Wish.com орқали сотилган.\nТаҳдид тури: Электр токи уриши\nТаҳдид: Чироқнинг бурама таянч қопқоғи осон ечилиши оқибатида, ток ўтадиган қисми очилиб қолишига олиб келади. Натижада фойдаланувчи унга тегиб, электрдан жабрланиши мумкин. Маҳсулот ЕИнинг паст кучланишли элект ускуналари бўйича кўрсатмаси ва EN 62560 Европа стандарти талабларига жавоб бермайди.\nЎров-идиши: Оқ картон қути\nХабарнома Буюк Британиядан тарқатилган\nСОЧНИ ТУРМАКЛАШ ЭЛЕКТР ТАРОҒИ\nМаҳсулот номи: Massage Straight Hair Comb\nТаҳдид тури: Куйиш, электр ток уриши, ёнғин\nТавсифи: Қора, қизил, пушти, бинафша рангли электр тароқ. Маҳсулот онлайн тарзда, хусусан Wish.com орқали сотилган.\nТаҳдид: Маҳсулот симлари нозиклиги туфайли ишлатиш жараёнида электр токи кучига чидамаслиги ва уланган жойидан узилиши мумкин. Натижада фойдаланувчи очиқ симларга тегиши ва ток уриши эҳтимоли бор. Бундан ташқари маҳсулотни ишлатиш жараёнида симлари қизиб кетиб ёнишга мойил, бу эса фойдаланувчи танаси куйишига олиб келиши мумкин. Маҳсулот ЕИнинг паст кучланишли элект ускуналари бўйича кўрсатмаси ва EN 60335 Европа стандарти талабларига жавоб бермайди.


Ўзбекистонда инсон аъзоларини кўчириш бўйича янги қонун кучга кириши кутилмоқда\n17:57 / 20.09.2021\nЎзбекистонда инсон аъзолари ва тўқималари трансплантацияси бўйича қонун ҳужжатларига ўзгаришлар киритилиши мумкин. “Инсон аъзолари ва тўқималари трансплантацияси тўғрисида”ги қонун лойиҳасида ўпка, жигар трансплантациялари билан биргаликда юрак, буйрак ва бошқа инсон аъзолари ҳам кўчириб ўтказилиши қайд этилган. Бу ҳақда 20 сентябрь куни Олий Мажлис Сенати Фан, таълим ва соғлиқни сақлаш масалалари қўмитасининг томонидан “Инсон аъзолари ва тўқималари трансплантацияси тўғрисида”ги қонун лойиҳаси мазмун-моҳияти хусусида ўтказилган тадбирда маълум қилинди.\nВидеоконференцалоқа тарзида бўлиб ўтган тадбирда Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари депутатлари, Соғлиқни сақлаш вазирлиги мутасаддилари, кенг жамоатчилик вакиллари ҳамда оммавий ахборот воситалари ходимлари иштирок этди.\nРеспубликада бундай амалиётлар ўтказилмаслиги кўпгина беморлар катта маблағ эвазига хорижга боришига, имконияти йўқ беморларнинг эса бевақт ўлимларига сабаб бўлар эди.\nСўнгги йилларда мамлакатда буйрак, жигар ва ўзак ҳужайрасини кўчириб ўтказиш амалиёти йўлга қўйилди. Аммо инсон аъзолари ва тўқималари трансплантацияси борасида қонунчиликда белгиланган нормалар бугунги кун талабларига мос эмас. Янги қонун лойиҳасида мавжуд муаммолар бўйича аниқ тартиблар белгиланиши режалаштирилган.\nСенат қўмитаси аъзоси Манзура Салимова янги қонун лойиҳасида эътибор қаратилган энг муҳим жиҳатлар ҳақида гапирди.\nҚонунда учта муҳим жиҳатга эътибор қаратилади:\nМазкур қонун лойиҳаси тасдиқлангач, инсон аъзолари учун тиббий нуқтайи назардан муҳтож бемор ва шундай беморларга ўз аъзосини беришни истайдиган донорлар реестри шакллантирилади.\nШу пайтга қадар фақат жигар ва ўпка трансплантациясига рухсат берилган эди. Тасдиқланадиган ушбу қонунга кўра, эндиликда буйрак, юрак ва бошқа бир қатор инсон аъзоларини ҳам кўчириб ўтказиш операцияларини ўзимизда амалга ошириш мумкин бўлади. Аввал фақат яқин қариндошларгина донорлик қила олиши мумкин эди. Қонун лойиҳасида эса донорликка кенг имконият яратилган, яъни бошқа шахслар ҳам донорлик қила олади.\nТрансплантацияга муҳтож беморларга мурдалардан кўчириб ўтказиш амалиёти йўлга қўйилиши кўзда тутилмоқда. Бунда бемор тириклик чоғида ундан рухсат олиш ёки вафотидан кейин яқинларидан рухсат олиш тегишли тартиб-қоидалар асосида бажарилади. Бундай усулда йўл тутиш Ўзбекистонда беморларнинг эҳтиёжини қондиришда муҳим ҳисобланади.\nҲозирда қонун лойиҳаси вилоятлар кесимида тарғибот ишлари кетяпти. Барча таклиф ва мулоҳазалар ўрганиб чиқилгач, Олий мажлис депутатлари ва сенаторлар ўртасида муҳокамалардан сўнг қонун лойиҳаси қабул қилинади.\nҚабул қилинадиган қонунда руҳий касаллиги бор шахслардан, 1- ва 2- гуруҳ ногиронларидан, ҳомиладорлардан, меҳрибонлик ва саховат уйларидаги фуқароларнинг тана аъзоларини кўчириб ўтказиш тақиқланади.\nЎзбекистонда юрак трансплантациясини жорий этиш режалаштирилмоқда\n16:53 / 17.09.2021\nТошкентда жигар трансплантацияси амалга оширилди, 28 ёшли аёл турмуш ўртоғига донорлик қилди\n17:58 / 15.09.2021\nЖиноят кодексига инсон аъзоларини кўчириб ўтказиш масаласига тааллуқли ўзгартиш киритилади\n07:31 / 26.06.2021\nСуяк кўмиги ҳужайраларини трансплантация қилиш тартиби белгиланди


Миср эҳромлари узра француз қирувчилари парвоз қилмоқда | Interpress.uz\nБош саҳифаЯнгиликларЖаҳонМиср эҳромлари узра француз қирувчилари парвоз қилмоқда\nМиср эҳромлари узра француз қирувчилари парвоз қилмоқда\n08:19 | 04-05-2021\nҲукуматга қарашли бўлмаган “Disclose” нотижорат ташкилоти ихтиёридаги ҳужжатларга кўра, 26 апрел куни Франция Мисрга қурол-аслаҳалар етказиб бериш бўйича махфий ҳужжат имзоланган. Қайд этилишича. шартноманинг умумий қиймати 3,95 млрд еврога тенг бўлиб, унинг 3,75 млрди 30 дона “Dassault Rafale” қирувчиларини сотиб олиш учун мўлжалланган. Келишув суммасининг 85 фоизи француз банклари томонидан ажратиладиган кредит ҳисобидан молиялаштирилади.\nМаълум бўлишича, бу Қоҳира-Париж ўртасидаги ҳарбий соҳадаги биринчи келишув эмас. Хусусан, 2016 йилда мисрликлар Франциядан йирик миқдорда ҳарбий техника ва қурол-аслаҳа харид қилган. Бундан ташқари, Миср армиясига 24 дона “Dassault Rafale” қирувчиси ҳамда Россия учун қурилган “Mistral” универсал десант кемаси етказиб берилган.\nТаҳлилчилар Қоҳира Анқара билан давомли зиддиятлар ортидан ҳарбий салоҳиятини мустаҳкамлашга уринаётганини, бу вазиятдан Туркия билан неча марта гапи чиқишмай қолган Франция усталик билан фойдаланаётганини таъкидламоқдалар. Яъни, Париж Анқаранинг Шимолий Африкадаги режаларига қарши турувчи қўл бўлиши айтилмоқда.


Икром МАДАТОВ, олий тоифали шифокор: “Одам икки соатдан кейин нима бўлишини билмайди...” - hudud24.uz\nБош саҳифа Янгиликлар Маҳаллий Икром МАДАТОВ, олий тоифали шифокор: “Одам икки соатдан кейин нима бўлишини билмайди…”\nИкром МАДАТОВ, олий тоифали шифокор: “Одам икки соатдан кейин нима бўлишини билмайди…”\n12:03 / 13-07-2020\nКоронавирус хуружи туфайли шифохонада ётган врачнинг ўтинчи\nБиз шифокорнинг кўнглидан ўтаётган оғриқларни оққа кўчирдик…\n— Мен ўзим шифокор бўла туриб, коронавирус юқтирдим. Одамлар нега бунчалик бефарқ бўлаяпти билмадиму, лекин касаллик билан кураша олишга қодир мен каби шифокорлар ҳам вирус балосига йўлиққанда ўзини йўқотиб қўйиши аниқ. Бошида уч-тўрт кун билинмади. Лекин ҳароратим 37, 37 ярим бўла бошлади. Худди иссиқ ҳаммомнинг ичида қолиб кетгандек бўлади одам. Кўп терлайди. Лоҳас бўлади. Арзимас ҳаракатлар учун ҳам чарчоқ. Таъм сезмайсиз. Озроқ балғам ажраладию, лекин қуруқ йўтал одамни бездириб юборади. Менга шифокорлар керакли дори-дармонларни ёзиб берди. Уйда даволанишни бошладим. Аммо ҳароратим тушавермади. Шундан сўнг шифохонага ётишга мажбур бўлдим.\nКасаллик енгил кечади, худди грипп сингари оғриқ бўлади, вирус ўзи йўқ нарса деганлар адашади. Ана шундай одамларнинг эътиборсизлиги туфайли касаллик кўпайиб кетди.\nБу касалликнинг хавфли томони даволанмай кун ўтказиб юборилгани сари одамни тузатиш шунчалик оғир кечаркан. Айниқса, сурункали касалликлари бор инсонлар ўз вақтида эътибор қаратмаса, оғир аҳволда қолиши аниқ.\nОдам икки соатдан кейин нима бўлишини билмайди бу касалликда. Бир яхшидек бўласан, кейин яна ҳароратинг кўтарила бошлайди. Масалан, ўзим ҳам уч кун яхшидек юрдим. Кейин яна иситмам кўтарила бошлади. Жонлантириш бўлимларида қанчалаб вирус юқтирган инсонлар ҳаёт учун курашаяпти. Уларнинг вужудида қандай оғриқлар бор буни тасвирлаш жуда қийин…\nМен шу оғриқларни танамда ҳис қилиб турган инсон сифатида айтаман, бепарво бўлманг! Кўзингизни очинг одамлар!\nИжтимоий тармоқларда берилаётган ош содаси билан даволаш мумкин, спиртли эритма орқали даволанинг, “оддий услублар” билан даволанинг деган ҳар хил “валломатларнинг” тавсияларига ишонаверманг!\nЯхшиси мутахассислар билан маслаҳатлашинг. Уларнинг кўрсатмасига амал қилинг! Зарурат бўлмаса кўчага чиқманг! Кўчадан олиб кирилган нарсаларни ювиб, тозалаб кейин истеъмол қилинг. Қўлингизни дизенфекция қилишдан эринманг! Буларнинг ҳаммаси қўлингиздан келади-ку!\nҚизим, яна бир гап! Россия ниқоблардан воз кечди. Интернетда ўқидим. Вакцина ҳам топилибди. Аммо бу вакцина юз фоиз натижа беради дегани эмас. Шулар шошиб қўймаяптимикан деб ўйлаяпман. Тўғри, вакцинани синовдан ҳам ўтказишди. Аммо бу юз фоиз текширувдан ўтди дегани ҳам эмас-да.\nТўғри қарор қабул қилиш, тўғри хулосага келиш ўз қўлимизда. Асрашимиз керак ўзимизни ва яқинларимизни… Энг муҳими шу!\nДилфуза Эргашева ёзиб олди.\nАввалги мақолаБизда кўчага чиқиб бўлмай қолди\nКейинги мақолаАнвар РАДЖАПОВ, олий тоифали шифокор: «Дунё ларзага келаяпти-ю, нега биз бепарвомиз?»


Алҳамду лиллаҳи, вассолаату вассалааму алаа саййидинаа Росувлиллааҳ. Аммо баъд:\nВасатия ва унга даъват қилгувчилар ҳамда унинг ҳимоячилари ҳақида шубҳали гаплар бўлиб туради. Ана шу шубҳалар икки тоифа одамлардан чиқади: ўта ҳасадчидан ёки нодон кимсадан.\nВасатия ҳақида сўз кетганда қўзғаб туриладиган ана шундай шубҳалардан бири: айримларнинг: “Қайси мазҳабни истайсизлар? Имомларнинг қайсилари васатий бўлган? Васатия деганда Абу Ҳанифанинг мазҳабини назарда тутасизми? Ёки Моликнинг мазҳабиними? Ёки Шофеийнинг мазҳабиними? Ё Аҳмаднинг мазҳабиними?!!” дейдилар.\nАслида эргашиладиган мазҳабларнинг соҳиблари бўлган тўртала имомлар ва улардан бошқа буюк имомлар- йўқ бўлиб кетган мазҳабларнинг соҳиблари Лайс, Табарий ва бошқаларнинг ҳар бирлари ҳидоят пешволари бўлишган ва васатия йўлини тутишган. Бу ўринда васатия деганда мазҳабнинг мажмуидаги васатияни кўзда тутган бўламан. Мазҳабнинг ҳаммасини эмас. Инсофи бор одам улардан ҳеч қайсини мазҳабининг мажмуида васатиядан четга чиққан деб айта олмайди.\nАгар тўрт мазҳаблар (Абу Ҳанифа, Молик, Шофеий ва Аҳмадлар) ана шулар Ислом дунёсида ҳозирда кенг тарқалган мазҳаблар бўладиган экан бас мен шу ўринда ана шу тўртала мазҳаблар мўътадилликдан бошқа йўлдан юришмаган ва агарчи сўз билан ошкора қилмаган бўлишсада - васатиядан бошқа манҳажда бўлмаган эканликларига – тезкорлик билан - далил- исбот келтириб ўтаман. Бу қуйидагича бўлади:\nИмомлар ўз мазҳабларига асос қилиб олган усуллар ва истинбот қоидалари.\nФуқаҳоларнинг бир- бирларини қабул қилишлари.\nУстоз шогирдлик ва бир- бирларига нисбатан мақтов айтишлари.\nДалил- исботи бор бўлган нарсани қабул қилишлари.\nБиринчиси: Имомлар ўз мазҳабларига асос қилиб олган усуллар ва истинбот қоидалари:\nИмомлар ўз мазҳабларига асос қилиб олган усуллар ва истинбот қоидаларига кўз югуртирган киши уларнинг ҳар бирлари ўз мазҳабларини васатиянинг эътиборга олинган томонларига хилоф келадиган нарсага асосламаганлар. Ушбу жадвал орқали имомлар ўз фатволарида шаръий насслар- матнларга қанчалик таянган эканликларини мулоҳаза қиламиз:\nҲанафий мазҳаби: Китоб- Суннат- саҳобанинг фатвоси- Қиёс- истеҳсон – урф;\nМоликий мазҳаби: Китоб- Суннат- Мадиналиклар ижмоъси- Қиёс- саҳобийнинг сўзи- масолиҳул- мурсала- одатлар- саддуз зароеъ- истисҳоб- истеҳсон;\nШофеий мазҳаби: Китоб- Суннат- Ижмоъ- ихтилоф бўлиб қолганда баъзи саҳобаларнинг сўзларига мухолиф бўлмаган баъзи саҳобаларнинг сўзлари- Қиёс;\nҲанбалий мазҳаби: Китоб- Суннат- Ижмоъ- саҳобаларнинг фатволари- истисҳоб- масолиҳул мурсала- саддуз зароеъ;\n(Ушбу атамалар ҳақида тўлиқроқ маълумотни шайх Муҳаммад Содиқ Муҳаммад Юсуфнинг “Усулул Фиқҳ” китобидан олишингиз мумкин- тарж.)\nБиз ана шу усуллар орқали ҳукм чиқаришимиз мумкинки:\nКитоб ва Суннат иккаласи асосий манба эканлигида, бу иккисини бош манбалар деб эътиборга олган ҳолда шу икковидан бошқа барча нарсадан пеш қўйиш вожиб эканлигида улардан ҳеч ким ихтилофга бормаган.\nКитоб ёки Суннатдан далил топилмаган вақтда “Саҳобанинг фатвоси”, “Ижмоъ” ва “Қиёс” сингари у икковига тобеъ манбалардан ҳукм олинишида ҳаммаларининг ўрталарида хилоф йўқдир. Шу билан бирга уларнинг айримлари бошқалари олдин қўйган нарсани кейинга қўйганликларини ёки аксинча бўлганини ҳам эътиборга олиб қўйиш керак бўлади.\nТобеъ манбалардаги олдинга суриш ёки ортга суришликнинг таркиби юқорида ўтган усулларга бориб тақалади.\nНассни ҳурмат қилишлик ҳамма учун муқаддас вазифадир. Улардан бировлари бирор бир масалада ҳадисга хилоф иш тутишган бўлса унинг ҳам ўз ўрнида зикр этиладиган иллати бор бўлган. У ўзининг ҳавойи нафсидан олиб айтмаган ёки бу ё у нассга эътиборсизлик қилмаган. Уларнинг барчаларидан: “Агар Ҳадис саҳиҳ бўлса бас ўша менинг мазҳабимдир” деганлари ёки шунга ўхшаш гаплари нақл қилингани ростдир.\nИккинчиси: Фуқаҳоларнинг бир-бирларини қабул қилишлари:\nТўртала имомларнинг васатияда бўлишганига яна бир далил: уларнинг бир- бирларини қабул қилишлари, нуқтаи назарнинг турлича бўлишини, бир масалада бир неча хил фикр бўлиши ҳатто бир- бирларига иқтидо қилиб намоз ўқишлари жойизлигини эътироф этишларидир. Бундай ҳолат Молик билан Шофеийнинг, Шофеий билан Аҳмаднинг ўртасида бўлган. Биз Абу Ҳанифа билан Моликнинг ўртасида ҳам, Молик билан Абу Ҳанифанинг унга замондош бўлган ва у билан учрашишган шогирдлари ўртасида ҳам қандайдир ихтилоф бўлганини эшитган эмасмиз. Молик билан Шофеийнинг ёки Шофеий билан Аҳмаднинг ўртасида қандайдир уриш- жанжал бўлганини эшитмадик.\nИхтилофни қабул қилиш билан, йўқ, балки ўз фикрига хилоф бўлган нарсага амал қилиш билан имомларнинг васатиятлари намоён бўладиган ушбу ажоиб ўринларга бир қаранг. Ривоят қилишларича имом Шофеий Бағдодда ханафийлар жамоати билан уларнинг масжидида бомдод намозини ўз мазҳабларига хилоф ўлароқ қунутни қўшмасдан ўқибдилар. У кишининг бу ишларини одамлар Имом Абу Ҳанифага одоб юзасидан ёки унинг тобеларининг дилларида дўстлик пайдо қилиш учун шу ишни қилганлар деб шарҳлайдилар. Бу иккаласи ҳам олий даражадаги одобдандир.\nАсрам шундай дейди: “Мен Абу Абдиллаҳдан устига тулкиларнинг терисидан кийим кийиб олган ҳолда қавмга намоз ўқиб берган киши ҳақида сўралганини эшитдим. Бас у киши: “Агар у одам “Қайси тери ошланса батаҳқиқ покиза бўлибдир”нинг таъвили ила кийган бўлса, унинг ортида намоз ўқилади”, деди. Унга: “Ўзинг бу ишни жоиз деб биласанми?” дейилганида у: “Йўқ. Биз бу ишни жоиз деб билмаймиз. Бироқ у таъвил ила бас унинг ортида намоз ўқишнинг зарари йўқдир”, деди. Сўнгра Абу Абдиллаҳ (яъни Аҳмад ибн Ҳанбал) шундай дедилар: “Агар бирор кимса қон чиқиши билан таҳорат бузилади деб билмаса унинг ортида намоз ўқиладими?!”. Сўнг дедилар: “Биз қон чиқса таҳорат қилиш керак деймиз. Шунинг учун Саийд ибн Мусаййаб, Молик ва қон масаласида бепарволик қилганлар ортида намоз ўқимаймиз. Яъни қони чиққаннинг ортида”.”\nИмом Аҳмад асрдан кейинги икки ракаат намоз ҳақида: “Биз бу ишни қилмаймиз ва қилганларни айбламаймиз”, деганлар.\nУчинчиси: Устоз шогирдлик ва бир- бирларига нисбатан мақтов айтишлари.\nТўртала имомларнинг васатиятларининг далилларидан яна бири: устоз шогирдлик ва бир- бирларига нисбатан мақтов айтишлари. Дарҳақиқат биз икки томон- устозлик қилган ва шогирд тушганлар фахр қиладиган аниқ устоз- шогирдликни кўрганмиз. Масалан Молик Шофеий ўзининг шогирди экани фахрланса Шофеий Моликнинг ҳузурида тизза чўкиб ўтиргани билан фахрланган. Аҳмад Шофеийнинг тимсолида энг яхши муаллим ва мураббийни кўрган. Шофеий унинг тимсолида энг яхши шогирд ва ўқувчини кўрган. Ҳатто уни имом ва фақиҳ деб ҳисоблайди.\nТўртала имомларнинг бир- бирларини мақтаганларини жуда кўп кўрганмиз. Мана Молик Абу Ҳанифа ҳақида шундай дейди: “Агар у сизларнинг мана бу устунларингизнинг олдига келиб унинг йўғоч эканлиги устида сизларга қиёс келтирса, албатта, сизлар уларни йўғоч деб ўйлаган бўлар эдингиз”.\nАҳмад Шофеий ҳақида: “У баданлар учун офият сингари, дунёнинг қуёши каби эди”, дейди.\nШофеий Абу Ҳанифа ҳақида: “Одамлар фиқҳ борасида Абу Ҳанифага муҳтождирлар”, дейди.\nТўртинчиси: Далил- исботи бор бўлган нарсани қабул қилишлари:\nТўртала имомларнинг васатиятларига яна бир далил уларнинг далил- исботи бор бўлган нарсани қабул қилишларидир. Зеро улардан бирортасининг далил- исботсиз қандайдир раъйни қабул қилганлиги нақл қилинмаган. Аксинча уларнинг барчалари далилнинг қули бўлганликлари нақл қилинган. Мана Абу Ҳанифа нима дейди: “Модомики бизлар ҳукмни қаердан олганлигимизни билмас экан бизнинг сўзимизга амал қилмоғлик ҳеч кимга ҳалол эмасдир”. Яна: “Менинг далил- исботимни билмаган кишининг менинг сўзим ила фатво бермоғи ҳаромдир. Чунки биз ҳам башармиз. Бугун бир гапни айтсак эртага ундан қайтамиз”, деган. Яна: “Агар Аллоҳнинг Китоби ва Расул соллаллоҳу алайҳи васалламнинг Хабарига хилоф келадиган айтган бўлсам бас менинг гапимни тарк қилинглар”, деган.\nМана Молик нима дейди: “Мен ҳам бир башарман, холос. Хато қиламан ва тўғри топаман. Шундай экан сизлар менинг сўзимга қаранг. Нимаики Китоб ва Суннатга мувофиқ келса, бас уни олинг. Нимаики Китоб ва Суннатга мувофиқ келмаса бас уни тарк қилинг”. Яна: “Набий соллаллоҳу алайҳи васалламдан бошқа барчанинг гапи олинади ҳам тарк ҳам қилинади”, дейди.\nМана Шофеий нима дейди: “Бирор кимса йўқки Расулуллоҳ соллаллоҳу алайҳи васалламнинг суннатларидан бир суннат унга етмай қолмаган бўлса. Шундай экан мен Расул соллаллоҳу алайҳи васалламнинг суннатларига хилоф келадиган нима гапни гапирган ёки бирор қоидани олган бўлсам бас гап Расул соллаллоҳу алайҳи васалламнинг гапларидир. Менинг гапим ўшадир”. Яна: “Агар Ҳадис саҳиҳ бўлса, бас, у менинг мазҳабимдир”, дейди. Яна: “Сизлар менинг сўзимга қаранг: агар уни Расулуллоҳ соллаллоҳу алайҳи васалламнинг Ҳадисларига мувофиқ топсангиз уни олингиз. Агар унга хилоф келганини кўрсангиз у ҳолда менинг сўзимни деворга урингиз”, дейди.\nМана Аҳмад ибн Ҳанбал нима дейди: “Нақл аҳлининг наздида Расулуллоҳ соллаллоҳу алайҳи васалламдан саҳиҳ хабари бор бўлган ҳар қандай масала менинг гапимга тўғри келмаса, бас, мен ҳаётлигимда ҳам ўлимимдан кейин ҳам ундан воз кечганман”. Яна: “Сен менга тақлид қилма. Моликка ҳам, Шофеийга ҳам, Авзоийга ҳам, Саврийга ҳам тақлид қилмагин. Улар олган жойдан олгин”, дейди.\nАлбатта ушбу тўртта нуқталар очиқ ойдин хужжат бўлиб турибдики васатият айнан битта имомга ва айнан битта мазҳабга тегишли эмас экан. Бири қўйиб бошқаси бу ишни даъво ҳам қилмаган экан. Бу умумий йўналиш холос. Барча фақиҳларнинг йўналишлари...\nВалҳамду лиллааҳи Роббил- оламийн\n6 йил аввал 4316 Алоуддин Хофий\nМазҳабларнинг келажаги ижтимоий-тарихий таҳлил\nМен дин олими эмасман, бинобарин, Исломдаги мазҳаблар ҳақида аввало, ижтимоий-тарихий таҳлил нуқтаи назаридан гапираман. Агар қаердадир хатога йўл қўйсам, уламолар хатоимни тўғрилаб қўйишади, деган умиддаман. давоми...\n6 йил аввал 3362 Абдуллоҳ Ринат Муҳаммад\nҚаробат аҳли мазҳаби\nҚаробат аҳли мазҳаби:Учинчи мазҳаб қаробат аҳли мазҳаби бўлиб, улар завил арҳомларнинг меросида асабалар меросига қиёсан қариндошлик даражасига сўнгра қаробат қувватига эътибор қилишади. Меросхўрлардан давоми...\n6 йил аввал 3183 fiqh.uz\nМаълумки, Ҳанафий мазҳабига оид китоблар бир хил мартабада эмас. Балки бу китоблар уч даражага бўлинади.Биринчи даража.Бу даражадаги китобларни «Усул» деб аталади. Мазкур даражадаги китобларни давоми...\n6 йил аввал 3592 Шайх Муҳаммад Содиқ Муҳаммад Юсуф\n6 йил аввал 3221 Ҳамидуллоҳ Беруний


БАДГУМОНЛИК ВА ИРИМНИНГ ДАВОСИ ТАВАККУЛДИР — Zamaxshariy.uz\nБАДГУМОНЛИК ВА ИРИМНИНГ ДАВОСИ ТАВАККУЛДИР\n28 октября, 2017 admin Без рубрики\nМустақиллигимиз шарофати билан топталган динимиз ва қадриятларимиз яна ўзимизга қайтди. Аммо шу билан бир қаторда жоҳиллик асорати бўлган бидъат ва хурофотлар ҳам ҳали хануз халқимиз орасида мавжуд. Бу каби ирим-сиримлар келажагимиз бўлган ёшлар онгида, муқаддас динимизга нисбатан салбий фикрлар шаклланишида омил бўляпти. Бу каби бидъатларга Ислом динимиз қарши бўлсада, уларни диндан деб эътибор қилинади ва соф Ислом динимизга тош отилади. Айнан шу каби ишлар, ёшларимизни ўз таъсир доирасига олишга ҳаракат қилаётган миссионерларга, динимиз душманларига қўл келади.\nШундай бидъатлардан бири, ҳозир бизларга кириб келган ой—сафар ойидан шумланишликдир. Ҳар йили сафар ойи келиши билан одамлар орасида турли шумланишлар, асоси йўқ ҳар хил ирим-сиримлар кўпайиб кетади. Сафар ойида сафар қилиб бўлмасмиш. Сафар ойида тўй қилиб бўлмасмиш ва ҳоказолар. Ушбу гаплар диний маънода бўлиши ҳам турган гап. Чунки ўша гапларнинг тагида сафар ойида сафар қилса, сафарида офатга дучор бўлармиш; тўй қилса, оиласи бахтсиз бўлармиш, деган эътиқод бўлади.\nАллоҳ таоло «Тавба» сурасида:«Албатта, «насийу» куфрда зиёда бўлишдан ўзга нарса эмас. Бу билан куфр келтирганлар залолатга кетказилурлар. Аллоҳ ҳаром қилган нарсанинг ададига мослаш учун уни бир йил ҳалол қилурлар, бир йил ҳаром қилурлар. Бас, бу билан Аллоҳ ҳаром қилган нарсани ҳалол қилурлар. Уларга амалларининг ёмонлиги зийнатланди. Аллоҳ кофир қавмларни ҳидоят қилмас», деган (37-оят).\nИсломдан олдинги жоҳилиятда ҳам жоҳилликнинг турли-туман кўринишлари мавжуд эди. Жумладан, турли ой ва кунларга оид масалаларда ҳам жоҳилиятнинг жоҳилликлари тўлиб-тошган эди. Ислом бошқа кўпгина нарсалар қатори ана шу нарсаларни ҳам муолажа қилди. Уларни қандоқ қилиб тўғри йўлга солишни тушунтирди.\nБарча нотўғри эътиқодлар қатори динимиз бу каби хурофотдан иборат фикрларни ҳам тўғрилади. Абу Ҳурайра розияллоҳу анҳудан ривоят қилинади: «Набий соллаллоҳу алайҳи васалам: «Касаллик юқиши йўқ, бойқуш йўқ, навъу йўқ ва сафар йўқ», дедилар». Абу Ҳурайра розияллоҳу анҳудан ривоят қилинаётган бу ҳадиси шарифда жоҳилиятнинг тўртта жоҳиллиги инкор қилинмоқда.\nЖоҳилият аҳлида: хасталикларда ўзига яраша қувват бор, улар бир кишидан иккинчисига ўша қувват ила ўтади, деган эътиқод бор эди. Ҳозир ҳам худди шунга ўхшаш эътиқод бор. Ундоқ бўлса «хасталик юқиши йўқми?» деган савол берилиши турган гап. Бунга жавоб шуки, хасталик Аллоҳ ирода қилсагина, юқади. Худди шу маъно Пайғамбаримиз соллаллоҳу алайҳи васалламнинг ушбу ҳадиси шарифларида ва бунга ўхшаш бошқа ҳадиси шарифлардаги «касаллик юқиши йўқ» деган гапларида мужассам бўлгандир.\nИслом бундоқ бўлмағур эътиқодларни ҳам рад этди. Ойларнинг ҳаммаси Аллоҳ таолонинг ойлари, кунларнинг ҳаммаси Аллоҳ таолонинг кунлари эканини эълон этди. Бу ой мевалар ғарқ пишиб, барглар сарғайган вақтга тўғри келгани учун сафар, яъни сариқ ой деб номланган. Пайғамбаримиз Муҳаммад соллаллоҳу алайҳи васаллам сафар ойидан шумланиш ноўрин эканлигининг исботи учун масжидларини сафар ойида қурганлар. Кизлари Фотимаи Заҳрони Али розияллоҳу анхуга сафар ойида никоҳлаганлар. Сафар ойида сафарга чиқиб, Хайбар қалъасини фатҳ қилганлар. Ўзлари бу ойга Сафару-л-хайр – яхшилик ойи деб ном берганлар.\nХозирги кунда тан олиш керакки, халқимиз орасида турли хил беъмани фикр ва ирим-сиримларга ишонувчилар кўпайиб кетди. Масалан: йўлда кетаётган одам олдидан бирдан қора мушук ўтиб қолса, бир фалокат юз беради деб тушунади. Баъзи бир инсонлар хатто аср вақтида қичқирган хўрозни бехосият деб хисоблаб, уни сўйиб юбориш керак деб ўйлайдилар. Сарвари коинот (с.а.в.) бу каби иллат ва нотўғри фикрларнинг хар қандай кўринишини рад этдилар. Шумланиш борасида Расулуллоҳ (с.а.в.) ўзларининг муборак хадиси шарифларида: “Уч нарсадан умматим хануз қутила олмайдилар. Бу-хасад, бадгумонлик ва иримдир. Шу нарсалардан қутилиш йўли шуки, хасад қилсангиз, зулмга ўтманг. Гумону шубха қилсангиз, уни хақиқат хисоблаб, унга асосан иш тутманг. Бирор ирим қилинадиган нарсага дуч келсангиз, Аллоҳ таолога таваккул қилиб, йўлингизда ва ишингизда давом этиб кетаверинг” – деганлар. (Абу Яъло ривояти). Хадисда рад этилган ақидалардан яна бири сафар ойидан шумланишдир. Дархақиқат хеч бир инсон жорий йилнинг хозирги сафар ойидан соғ-саломат чиқиб кейинги ойда тўй-маросим, сафарга чиқиш ёки бошқа яхши амалларни адо қиламан деб кафолат бера олмайди. Шунинг учун хам Сарвари коинот (с.а.в.) яхши амалларни кечиктирмасдан ўз вақтида ва эртароқ бажаришга буюрганлар.\nШариати исломияда ирим қилиш йўқ у жохилият қолдиқларидан бўлиб, мусулмонлар орасида тарқалган зарарли ақидадир. Вафот этган одамнинг рухи келиб, турли жониворлар шаклида чирқиллаб туриши хам йўқдир. Бойўғли сайрашидан хеч кимга зарар йўқдир. Чунки одамлар ўйлагандек, бойўғли сайраганида ёки ин қурганда, дарахт қуриб, уйлар вайронага айланмайди, аксинча, бойўғли қуриган дарахтлар ва вайроналарни қидириб топиб, ўша жойларгагина ин қуради. Чунки унинг емиши бўлмиш сичқон ва каламушлар, одатда, худди ана шундай ерларда бўлади. Демак, билиб олдикки, сафар ойидан ирим қилиш, шумланиш нотўғри. Хар вақт ва хар бир амалда Аллоҳга таваккул этиш зарур. Зеро, мехрибон Роббимиз: “…Кимки Аллоҳга таваккул қилса, бас, (Аллоҳнинг) Ўзи унга кифоя қилар. Албатта, Аллоҳ Ўзи (хохлаган) ишига етувчидир. Аллоҳ барча нарса учун миқдор (меъёр ва муддатни тайин) қилиб қўйгандир” – деб мархамат қилган (Талоқ, 3-оят).\nХулоса қилиб айтадиган бўлсак халқимиз ичида ханузгача бидъат-хурофот ва ирим сиримга берилиб, сафар ойида қилинадиган хайрли яхши ишларни ва амалларни бошқа ойларга кўчирадиган, бошқаларнинг хам фикрини чалғитиб соф Ислом таълимотидан йироқлаштириб қўяётган айрим кимсалар юқорида айтилган шариатимиз ҳукми бўлган оят ва хадислардан ўзларига тегишли хулоса чиқариб олсалар, айни муддао бўлур эди.\nPrevious Post:ХОТИРЖАМЛИК УЛУҒ НЕЪМАТ\nNext Post:ТЎЙ ВА МАРОСИМЛАРДАГИ ДАБДАБАБОЗЛИК


Самарқандда чиқиндини ташиб кетиш нархи ўзгарди - zarnews.uz\nВилоятда қаттиқ чиқиндиларни тўплаш ва олиб чиқиб кетиш бўйича хизматлар учун мажбурий тўлов тарифлари ўзгартирилди. Бу бўйича вилоят ҳокимининг қарори эълон қилинди.\nВилоят “Тоза ҳудуд” ҳамда “Мароқанд обод” давлат унитар корхоналари, санитария жиҳатдан тозалашга ихтисослашган ташкилотлар шаҳар ва туман ҳокимликлари билан ҳамкорликда бир муддат ичида юридик ва жисмоний шахслар билан шартномалар тузиш, ва тўловларни ўз вақтида амалга оширилишини таъминлаш, аҳоли пунктлари ҳудудидан қаттиқ ва суюқ чиқиндиларни ташиб кетиш бўйича маршрутлар жадвалларини ўрнатилган тартибда ташкил этилади.\nШунингдек, Самарқанд шаҳри ва Самарқанд туманида ҳар бир аҳоли учун учун 1 ойга 3400 сўм, юридик ташкилотлар учун эса 1 тонна чиқиндининг ташиб кетиш нархи 130 393 сўм, 1 м3 учун 52 367 сўм қилиб белгиланди.\nКаттақўрғон шаҳар ва бошқа туманлар аҳолиси учун 2900 сўм, корхона-ташкилотлар учун 111 303 сўм, 1 м3 учун эса 44700 сўм қилиб белгиланди. Суюқ чиқиндини ташиб кетиш учун ойига 50 428 сўм тўлов қилиш лозим.\nЭслатиб ўтамиз, Халқ депутатлари вилоят Кенгашининг 2021 йил 4 ноябрдаги қарори билан вилоятда қаттиқ маиший чиқиндиларни тўплаш ва ташиб кетиш учун мажбурий тўлов тарифлари маъқулланган эди.\nЧиқинди қарзи учун хонадон электр тармоғидан узиладими?\nТойлоқда чиқиндидан полиэтилен қувур ишлаб чиқарилмоқда\nСамарқандда чиқиндиларни олиб кетиш учун мажбурий тўлов миқдори ўзгарди\nСамарқанднинг ободлигига кўз тегдими?


02 июн 2020, Тошкент вақти: 22:59\nРоссия матбуоти рубль қадрсизланиб¸ ҳаëт қимматлашиши ва миграция қонунларининг кескинлашуви ортидан ўзбекистонлик меҳнат муҳожирларининг ëппасига чиқиб кетаëтганини айтмоқда. Айни пайтда бу фикрга қўшилмаëтганлар бундан буëғига ўзбекларнинг Россияда муҳожиратда эмас¸ балки муқим яшашга ўтаëтгани ва ҳозирга қадар Ўзбекистонда яшаб келган оиласи билан Россияга кўчиб келаëтганини айтмоқда. Сиз қайси жараëнга гувоҳсиз? Кузатишларингиз билан душанба кунги жонли дастуримизда қатнашинг.\nШу кунларда постсовет матбуоти ўзбек меҳнат муҳожирларининг Россиядан ëппасига чиқиб кетаëтганини долзарб жараëн сифатида тақдим этмоқда.\nРоссия Федерал миграция хизмати раҳбари Константин Ромодановскийнинг январь ойига келиб Россияда расман қайддан ўтган ўзбек мигрантлари сонининг ўтган йилнинг айни шу даврига нисбатан 1 миллионга¸ Россияга келаëтган мигрантлар оқимининг ҳам 70 фоизга камайгани ҳақидаги баëноти бундай чиқишларга асос бўлмоқда.\nЖараëн сабабларига изоҳ берган Россия расмийлари ва таҳлилчилари¸ мамлакатда миграция қонунчилигининг кескинлашгани¸ хусусан¸ Россия ҳудудининг нолегаллар учун ëпилганини айтмоқда.\nАйни пайтда¸ миграция бўйича россиялик экспертлар¸ 2016 йилга келиб¸ бунга тескари бўлган жараëннинг ҳам кучая бошлаганини қайд этмоқда.\nУларга кўра¸ Москва ҳукуматининг ватандошларни кўчириш дастурига асосан Россияга бутунлай кўчиб келаëтган марказий осиëлик¸ хусусан¸ ўзбеклар сони кўпаймоқда.\nУшбу давлат дастури рус тили ва маданиятини яхши билган¸ ўқиган¸ тажрибали собиқ СССР ҳудуди гражданларини Россияга кўчиришни мақсад қилган. Кўчиб келиш харажатлари¸ иш ва уй-жой топиш муаммосини ҳал қилишни давлат ўз зиммасига олган бу дастурга қизиқиш кўрсатганлар¸ рус матбуоти қайдича¸ ўн мингларни ташкил этади ва бундайлар сони кун сайин ошмоқда.\nСиз бу икки жараëндан қай бирига гувоҳсиз?\nСизнингча¸ Россиядан турли сабабларга кўра чиқиб кетиш¸ охир-оқибат Ўзбекистонга қайтиш оммавий жараëнга айландими .ëки бу йил ҳам мавсумий характердами?\nРоссияда ишлаëтган муҳожир бўлсангиз¸ бу икки жараëндан қай бири айнан Сизга дахлдор?\nДоллар кўтарилиб¸ ватанга пул юбориш қийинлашиб бораëтан ҳозирпи шароитда истиқболни қаерда кўрасиз - Ўзбекистонга қайтиш¸ бошқа давлатдан иш топиш ëхуд оилангиз билан Россияда муқим ўринлашиб¸ Россия фуқаролигини олишдами?\nБугун Россиядаги миллионлаб ўзбекистонликни ўйлантираëтган бу саволларга оид мулоҳазаларингиз билан жонли интерактив дастуримизда қатнашинг. Мулоқотга душанба куни Тошкент вақти билан оқшомги соат 7 дан бошлаб Skype манзилларимиз орқали қўшилишингиз мумкин.


ХАЛҚ БИЛАН МУЛОҚОТ КЎЛАМИ КЕНГАЯДИ\nХалқ таълими вазирлиги томонидан жисмоний ва юридик шахсларнинг мурожаатларини тезкорлик билан кўриб чиқиш, фуқароларнинг таълимга оид ҳуқуқларини таъминлаш мақсадида қатор ишлар амалга оширилмоқда.\nҲозирда халқ таълими вазирининг виртуал қабулхонаси, вазирлик “ишонч телефони” ва ҳудудий халқ таълими бошқарув идораларида ташкил этилган виртуал қабулхоналар орқали фуқароларнинг мурожаатлари қонунда белгиланган тартибда кўриб чиқилмоқда.\nМулоқот хонасида ота-оналар белгиланган жадвал асосида муассаса раҳбари, ўқув-тарбия ишлари бўйича ўринбосар ёки маънавий-маърифий ишлар бўйича директор ўринбосари томонидан қабул қилинади. Мулоқот жараёнига фуқароларнинг мурожаатидаги масалаларнинг мазмун -моҳиятидан келиб чиқиб, малакали ва тажрибали ўқитувчилар ёки тегишли синф раҳбарлари жалб қилиниши ҳам мумкин.\nХалқ таълими вазирлиги Ахборот хизматидан маълум қилишларича, ҳар ойда камида бир марта умумий ўрта таълим муассасалари ҳузуридаги “Оила-маҳалла-таълим муассасаси” ҳамкорлиги Жамоат кенгаши аъзолари иштирокида “Ота-оналар билан мулоқот” кунлари ҳам ташкил этилади.


Дин уламоларини беобрў қилиш, таъна отиш ҳаром – .:: Xadicha.uz\nҚурбон ҳайити муносабати билан Президентимизнинг топшириқларига биноан, давлат бюджетидан “Вақф” хайрия фондига 150 млрд сўм маблағ диний соҳа вакилларини моддий қўллаб-қувватлаш мақсадида ажратилди. Бундан масжид имомлари, ноиблари, Ислом билим юртлари мударрислари, ходимлари моддий рағбатлантирилди. Бундай савобли ишдан бутун диний соҳа ходимлари хурсанд бўлиб президентимиз ҳақларига, ватанимизни янада фаравон бўлишини Яратгандан сўраб дуои хайрлар қилмоқдалар. Имом хатибларимиз масжидга тушадиган хайриялар ҳисобига ойлик маошлари олиб келишган. Айрим чекка ҳудулардаги масжидларда даромад йўқлиги сабаб ойлик маош ҳам олмасдан ишлаётган имом-хатибларимиз мавжуд эди. Уларнинг дилларига бугун кирган сурур қалбларига сиғмаяпти.\nМўмин киши бир мўмин биродарига етган яхшиликдан хурсанд бўлиши, унга етган қийинчиликдан хафа бўлиши лозим. Аммо бундай етган яхшиликларни кўра олмайдиган ғаламис кимсалар ҳам афсуски мавжуд экан. Улар бу кўрсатилган моддий ёрдамга хурсанд бўлиш ўрнига, турли туҳмат ва иғво гапларни ижтимоий тармоқларда тарқатишди. Ушбу қабилдаги одамлар кундалик иғвогарлик билан машғул бўлиб қолишган. Буни гўё ўзларига диний аҳкомлардай қилиб қарашадиган бўлиб қолишган. Расулуллоҳ соллаллоҳу алайҳи васаллам: “Қиёмат кунида Аллоҳ наздида энг ёмон даражали кимса беодоблиги-уятсизлигидан сақланиш мақсадида одамлар тарк қилган, ёки одамлар ўз холига ташлаб қўйган кишидир”, дедилар (Муттафақун алайҳ).\nШунингдек, Расулуллоҳ соллаллоҳу алайҳи васаллам бундай деганлар: “Мусулмонга мусулмоннинг номуси моли ва қони харомдир. Тақво шудир. Мусулмон биродарини хақорат қилиши кишининг ёмонлигига етарли далилдир” (Имом Термизий ривояти).\nФузайл ибн Иёз рахимаҳуллоҳ айтади: “Мўмин киши насихат қилади яширади. Фожир эса айблайди ва ошкор қилади”. Ушбу мезонларга солиб кўрганда ўзларини тақводор қилиб кўрсатиб бошқаларга таъна отадиганларнинг қилмишлари набавий кўрсатмаларга хамда салафлар ўгитларига зид экани яққол намоён бўлади. Улар иғвогарликни даъват қилиб, айрим ақидаси мустаҳкам бўлмаган ёшларни мана шу нарсаларни гўё уларга дин сифатида тарғиб этишмоқда. Кундалик таънакорлик уларга одатий ҳолга айланиб қолмоқда.\nПайғамбаримиз алайҳиссалом: “Дин насиҳатдир”, деганлар. Насиҳат қилувчи одам холис насиҳат қилиши, бир мўмин биродарини камчилиги бўлса, ўзига танҳо тушунтириши мусулмон ахлоқидандир. Уламолар насиҳат қилувчи беш нарсага риоя этиши керак дейдилар:\nАввало, насиҳат қилишда холис ниятли бўлиши керак;\nНасиҳат қилишга лойиқ илми ва илмига амал қилган бўлиши керак;\nМулойимлик ва меҳрибонлик билан тушунтириши керак;\nОшкора ва шарманда қилмаслик керак;\nНасиҳат қиладиган муносиб вақт ва маконни танлаш керак;\nРасулуллоҳ соллаллоҳу алайҳи васаллам: “Фарз амаллардан кейин амалларни афзали мўмин кишининг қалбига сурур киргизишдир”, деганлар.\nАллоҳ таоло Қуръони каримда бундай марҳамат қилади: “Ҳар бир обрў тўкувчи ва айбловчига вайл бўлсин”. Абдуллоҳ ибн Аббос розияллоҳу анҳу оятдаги ҳумаза – ғийбат қилувчи, лумаза – эса одамларни айбловчи киши эканини айтганлар.\nАбдуллоҳ ибн Масъуд разияллоҳу анҳудан ривоят қилинган ҳадисда Расулуллоҳ соллаллоҳу алайҳи васаллам: “Мўмин киши таъначи ҳам, лаънат айтувчи ҳам, фоҳишабоз ҳам, уятсиз ҳам бўлмайди”, деганлар (Имом Термизий ривояти).\nАллоҳ таоло Ўз фазли ила берган чексиз неъматларига шукр этишимизга тавфиқ ато этсин. Ҳар бир ҳолатимизга Аллоҳ таолога беадад ҳамду санолар бўлсин!\n“Имом Фаҳриддин ар–Розий” ўрта махсус Ислом билим юрти мудири.


Грецияда можаро. ПАОК эгаси майдонга қурол билан югуриб чиқди\nMarch 12, 2018, 8:27 a.m. 4945\nГреция чемпионати етакчиларининг учрашуви можаро билан якун топди. ПАОК – АЕК ўйини 0:0 ҳисобида, баҳс охирларида тўхтатилди.\n«Икки бошли бургутлар» сўнгги дақиқаларда гол киритишди, у ғалаба келтириши лозим эди. Бироқ ҳакам Георгиос Коминис голни ҳисобга олмади ва Маурисио офсайдда бўлганини билдирди. Мезбонлар Коминиснинг қарорига қўшилишмади ҳамда беллашувни давом эттиришдан бош тортишди. Майдонда ҳар икки клуб вакиллари иштирокида тартибсизлик келиб чиқди. Ишга ПАОК эгаси Иван Саввиди ҳам аралашди, у трибуналардан тушиб келди. Шу билан бирга, фотосуратчилар унда ўқ отар қурол бўлганини қайд этишган.\nEl presidente del PAOK baja al campo con la pistola y se la enseña al árbitro, luego se lleva a los jugadores para adentro y en vez de suspender el partido definitivamente están esperando para acabar el encuentro, que iba en el 88 😱😱😱pic.twitter.com/lEt98m0aOm\nСаввиди гўёки АЕК раҳбарларидан бири Василис Димитриадисга таҳдид қилиб, унга «энди сен - мурдасан» деган. Шундан сўнг ўйинчиларга кийим алмаштириш хонасига кетиш ҳақида топшириқ берган.\nИкки соат ўтиб, учрашув ПАОКнинг 1:0 ҳисобидаги ғалабаси билан якунлангани ҳақида хабар келган. Трибуналар остидаги хонада ушбу эпизод ва ўйинни давом эттириш бўйича маслаҳатлашувлар икки соат давом этди. Ҳакам голни инобатга олишга рози бўлди, АЕК эса хавфсизлик нуқтаи назаридан ўйинни давом эттиришдан бош тортди.\n11 Декабрь 4990\n11 Декабрь 970\n11 Декабрь 2285\n11 Декабрь 1534\n11 Декабрь 5626\n11 Декабрь 4446\n11 Декабрь 7439\n10 Декабрь 4285\n6 Декабрь 20873\n8 Декабрь 19346\n6 Декабрь 18482\n10 Декабрь 16150


Отабек Умаров Осиё Олимпия кенгаши вице-президенти лавозимига номзод сифатида кўрсатилади - Anhor\nAnhor Все посты Отабек Умаров Осиё Олимпия кенгаши вице-президенти лавозимига номзод сифатида кўрсатилади\nОтабек Умаров Осиё Олимпия кенгаши вице-президенти лавозимига номзод сифатида кўрсатилади\n2025 йил Тошкент илк бор йирик комплекс мусобақа — IV ёшлар Осиё ўйинларига мезбонлик қилади. Шу муносабат билан Ўзбекистон Миллий олимпия қўмитаси Отабек Умаров номзодини Осиё Олимпия Кенгаши (ООК) вице-президентлигига илгари сурмоқчи. Бу ҳақда Газета.uz нашри МОҚ матбуот хизматига таянган ҳолда хабар беради.\n«ООК вице-президентлигига кўрсатилаётган номзод айни пайтда энг муносиб вакил деб айтишим мумкин. Бу инсон спортни ғоятда севади ва ўзи ҳам спорт билан мунтазам шуғулланади. Фаолияти давомида мамлакатда бир қатор спорт турларини ривожлантиришда, Олимпия ҳаракатини тарғиб қилишда ташаббус кўрсатган. Тошкент-2025 ёшлар Осиё ўйинлари бўйича шартнома имзолангач, бу бўйича алоҳида дирекция ва Республика ишчи гуруҳи тузилади. Бўлажак мусобақага тайёргарлик кўришда транспорт логистикасидан тортиб бошқа соҳалардаги инфратузилмалар, жумладан мусобақақаларни қабул қиладиган спорт мажмуалари, меҳмонхоналар, ахборот коммуникацияси масалаларига алоҳида эътибор қаратилади. Бу борада ҳукумат ёрдамига муҳтожмиз. Олдимизда катта вазифа турибди. Буни фақат биргаликда амалга оширишимиз мумкин», — дейди МОҚ президенти Рустам Шаабдурахмонов.\nЮқорида қайд этилганидай, 2025 йили Тошкент IV ёшлар Осиё ўйинларига мезбонлик қилади. Шу муносабат билан Ўзбекистон вице-президентликка номзод кўрсатиш ҳуқуқига эга.\n16 декабрда Ўмоннинг Маскат шаҳрида Осиё Олимпия Кенгашининг навбатдаги Бош ассамблеяси бўлиб ўтади. Унда икката масала — ООК вице-президентлигига номзод сайланади ва 2025 йилги IV ёшлар Осиё ўйинлари мезбон мамлакати билан шартнома имзолаш маросими бўлиб ўтади.\nЎзбекистонда диний мазмундаги материалларни ноқонуний тайёрлаш учун жиноий жазони бекор қилиш таклиф қилинди


Қозоғистон мустақиллигининг 30 йилида эришилган ютуқлар Нидерландиянинг Клингендаль институтида муҳокама қилинди\n14 Ноябрь 09:36\nBRÚSSEL. Kazinform – Қозоғистоннинг Нидерландиядаги элчихонаси Клингендаль Халқаро муносабатлар институти вакиллари билан биргаликда Қозоғистон мустақиллигининг 30 йиллигига бағишланган халқаро конференция ўтказди, деб хабар беради Kazinform.\nЙиғилишда мамлакат илм-фан, бизнес ва академия вакиллари ҳамда таниқли экспертлар иштирок этди.\nҚР Ташқи ишлар вазирининг биринчи ўринбосари Ерлан Алимбаев ўзининг кириш сўзида Қозоғистоннинг Биринчи Президенти Нурсултон Назарбоев раҳнамолигида Мустақилликнинг 30 йиллиги иқтисодий тараққиёт ва барқарор ривожланиш даврига айланганини таъкидлади. Шу билан бирга, қозоғистонлик дипломат Давлат раҳбари томонидан таклиф этилган, мамлакатда муҳим демократик жараёнларни амалга оширишга қаратилган асосий ислоҳотлар ҳақида гапирди.\nЕ.Алимбаев Нидерландия Қозоғистоннинг Европадаги асосий савдо-иқтисодий ҳамкорларидан бири, мамлакатдаги энг йирик инвестор эканлигини таъкидлади.\nШунингдек, у Қозоғистон Европа Иттифоқининг Европа Яшил йўналишининг (European Green Deal) мақсад ва вазифаларига эришишга тайёр эканлигини таъкидлади.\nНидерландиянинг Қозоғистондаги собиқ Элчиси Ханс Дриссер модераторлик қилган эксперт сессиясининг мавзуси «ЕИ ва Қозоғистон ўртасида яшил энергия соҳасида ҳамкорлик истиқболлари» бўлди.\nКлингендаль институтининг Европа Иттифоқи масалалари ва глобал алоқалар бўлими раҳбари Луиза Ван Схаик Европа Иттифоқи-Қозоғистон муносабатларида нефть ва табиий газ савдоси устувор йўналиш эканини айтди.\nШу билан бирга, у Европа Иттифоқи ва Қозоғистон ўртасида қайта тикланадиган энергия соҳасида ҳамкорликни фаоллаштириш учун қўлланилиши лозим бўлган воситаларни қайд этди.\nГаага стратегик тадқиқотлар маркази асосчиси, Лейден университети профессори Роб де Вейк Қозоғистоннинг қайта тикланадиган энергия салоҳияти икки томонлама ҳамкорлик, жумладан, водород энергетикаси учун платформага айланиши мумкинлигини айтди.\nЎз навбатида, Қозоғистон Президенти ҳузуридаги «Яшил иқтисодиёт» бўйича кенгаш аъзоси, профессор, «Яшил Академия» илмий-таълим маркази директори Бахит Есекина Қозоғистон иқтисодиётида углероддан қутулиш йўллари ҳақида гапирди.\nҚозоғистон Республикаси Биринчи Президентининг Лондондаги Жамғармаси раҳбари Ғани Бекенов иштирокчиларни Жаҳон иқтисодиёти ва сиёсати институти ҳамда Нурсултон Назарбоев жамғармаси ҳамкорлигида ташкил этилган Аstana Club 3 халқаро муҳокама майдончаси фаолияти билан таништирди. Шунингдек, у Жаҳон иқтисодиёти ва сиёсати институти ва Клингендаль институти ўртасида яқинроқ алоқа ўрнатишни таклиф қилди.\nШу билан бирга, у институт вакилларини Аstana Clubнинг навбатдаги йиғилишларида иштирок этишга таклиф қилди. Учрашув якунида томонлар энергияни ташиш, яшил энергия соҳасида ҳамкорликнинг муқобил имкониятлари ҳақида фикр алмашдилар.\n#Халқаро алоқалар #Дипломатия #Мустақиллик байрами #ОТМ\nҚозоғистон кўп томонлама ҳамкорликни ривожлантириш тарафдори бўлиб қолади – БМТ Женева бўлими Бош директори\nҚўшни давлатларнинг биронтасига Қозоғистоннинг ҳудудий даъвоси йўқ – ТИВ\n«ҚазМунайГаз» ва Россиянинг «Транснефть» компаниялари нефтни ташиш масалаларини муҳокама қилдилар\nҚозоғистон ШҲТ доирасидаги ҳамкорликни чуқурлаштириш бўйича таклифлар ишлаб чиқмоқда\nҚозоғистонда 63 млрд долларлик чет элликлар иштирокдаги лойиҳалар устида иш олиб борилмоқда – ТИВ\nДунё давлатларини ядровий қуролни йўқ қилишга чақиришда Қозоғистоннинг маънан ҳаққи бор\nҚозоғистонда июл ойида об-ҳаво қандай бўлади\nҚозоғистон Марказий Осиёда тиббий туризм марказига айланмоқда – Тоқаев\nАлматидаги валюта айирбошлаш шохобчаларида 1 доллар 475 тенгедан сотилмоқда\nҚозоғистонда нефт бозори иштирокчилари сонини кўпайтириш таклиф этилди


Qalampir.uz - Наталья Темирова қаерда? Унга очилган жиноят иши қандай якун топди?\n17:25, 09.01.2018 Жамият\nНаталья Темировага нисбатан 2017 йил 25 ноябрь куни қамоққа олиш эҳтиёт чораси қўлланилган.\n2017 йилнинг 6 октябрь куни Тошкент юридик коллежида Саидкамрон Саидвоҳидов, Асадбек Парпибоев ва Раҳматилла Ёрқориев ўртасида чиққан можарода Асадбек ҳаёттдан кўз юмган эди. Маълум бўлишича, ўқувчи Саидкамрон Саидвоҳидов тенгдошларига пичоқ билан ташланиб, уларга тан жаҳорати етказган. Ушбу воқеа ўша куннинг ўзидаёқ бутун республикага овоза бўлди.\nАслида ўқувчилар билан боғлиқ бунга ўхшаш ҳолат Тошкент юридик коллежида биринчи бор учрамаётганди. Ушбу воқеадан сўнг, Тошкент юридик коллежи директори Наталья Темирова лавозимидан озод этилиб, иш фаолиятида йўл қўйган жиддий хато ва камчиликлари учун “2-даражали адлия маслаҳатчиси” махсус унвон-мартаба даражасидан маҳрум этилди.\nТошкент шаҳар прокуратураси томонидан Тошкент юридик коллежи директори лавозимида хизмат қилган Наталья Темирова ва бошқа мансабдор шахсларга нисбатан Ўзбекистон Республикаси Жиноят Кодексининг 167-моддаси 2-қисми “г” банди билан жиноят иши қўзғатилганди.\nХўш, воқеалар нима билан тугади. Наталья Темирова қаерда ва қандай аҳволда.\nЎзбекистон Республикаси Бош прокуратураси жамоатчилик билан алоқалар ва ҳуқуқий ахборот бўлими бошлиғи Гулноза Раҳимова ЎзА мухбирига Наталья Темирова билан боғлиқ саволларда қуйидагича жавоб берди:\n“Содир бўлган мудҳиш воқеадан кейин Тошкент шаҳар прокуратураси томонидан мазкур коллежда текшириш ўтказилди. Натижада бу ўқув масканида бошқа жиноятлар содир бўлаётгани ҳам аниқланди ва жиноят иши қўзғатилди.\nМазкур жиноят ишига алоқадор бўлган ҳамда Ўзбекистон Республикаси Жиноят кодексининг тегишли моддалари билан айланаётган Наталья Темировага нисбатан 2017 йил 25 ноябрь куни қамоққа олиш эҳтиёт чораси қўлланилган.\nЖиноят иши бўйича тергов ҳаракатлари давом этмоқда”.\n“Ўзбекконцерт” 2017 йилда 2605 нафар санъаткорга лицензия берди\n14:33, 11.08.2018 13 537


BBC Uzbek - Dunyo - Маҳкама Брейвикни руҳий соғлом деб топди\nМаҳкама Брейвикни руҳий соғлом деб топди\nСўнгги янгиланиш 24 август 2012 - 09:21 GMT\nБрейвик ўзининг руҳий соғлом эканини айтиб келган\nНорвегия маҳкамаси қотил Андерс Бейринг Брейвикни руҳий соғлом деб топган ва 21 йиллик қамоқ жазосига ҳукм этган.\nБрейвик Осло марказини портлатганида ва Утоя оролидаги ёшлар жамлоғида ўт очганида 77 одамни ўлдиргани ва 240 одамни жароҳатлаганини тан олди.\nУ ўзининг руҳий соғлом эканини урғулаб келган, бироқ айбдор эканини рад этган. Унинг айтишича, қотилликлар Норвегиянинг "исломийлашиши"ни тўхтатиш учун зарур қадам бўлган.\nПрокурорлар унинг руҳий носоғлом деб топилишини сўрагандилар.\nБеш ҳакам бир овоздан Брейвикни руҳий соғлом деб топганлар.\nУ террорчилик ва аввалдан тайёрланган қотилликда айбдор топилди ва 21 йиллик қамоқ жазосини олди.\nБироқ, у келажакда жамоатчилик учун хавфли деб топилса, қамоқ жазоси яна узайтирилиши мумкин.\nҚарорни ўқиб эшиттирар экан, ҳакам Венш Элизабет Арнцен Брейвик "бартараф этилувчи тутқунлик"ка ҳукм этилишини айтди. Бу каби махсус ҳукм жамоатчилик учун хавфли саналган жиноятчиларга чиқарилади.\nҲукмга биноан, Брейвик камида 10 йилни қамоқда ўтказиши шарт.\n33 ёшли Брейвик мукаммал тайёрланган ҳужумларини 2011 йил июлида амалга оширди. Полиция зобити устбошини кийиб олган қотил Осло марказида машинага ўрнатилган бомбани портлатиши олдидан, Утоя оролига йўл олиб, ўз қурбонларини бирма-бир отиб ўлдирган.\nУ иқтидордаги Лейбористлар партиясини кўпмаданиятлиликни тарғиб қилиш ва Норвегиянинг ўзлигига таҳдид солишда айблайди.


Ўзбекистон Республикаси адлия вазири Русланбек Давлетов МДҲ мамлакатларининг адлия вазирлари кенгаши йиғилишида иштирок этди\nХитой Халк Республикаси делегацияси юртимиз туман ва шаҳар адлия бўлимлари фаолиятини юксак баҳолади\nАдлия вазирлиги фаолияти очиқлиги бўйича биринчи ўринни эгаллади\nҚонунчиликдаги янгиликлар lex.uz\nЎсимликлар клиникалари фаолиятини ташкил этиш чора-тадбирлари тўғрисида\nЎзбекистон Республикаси Вазирлар Маҳкамасининг қарори 734-сон. Қабул қилинган сана 15.09.2018. Кучга кириш санаси 17.09.2018\nНотариатнинг фаол модели доирасида нотариуслар томонидан «ягона дарча» тамойили бўйича битимларни тасдиқлашда давлат органлари ва ташкилотлари билан ҳамкорлик қилишнинг маъмурий регламентларини тасдиқлаш тўғрисида\nЎзбекистон Республикаси Вазирлар Маҳкамасининг қарори 733-сон. Қабул қилинган сана 14.09.2018. Кучга кириш санаси 17.09.2018\nБанкларни рўйхатга олиш ва улар фаолиятини лицензиялаш тартиби тўғрисида низомга ўзгартиришлар киритиш ҳақида\nЎзбекистон Республикаси Марказий банки Бошқарувининг қарори АВ рег. № 2014-14. Қабул қилинган сана 14.09.2018. Кучга кириш санаси 15.09.2018\nЎзбекистон Республикаси Вазирлар Маҳкамасининг қарори 731-сон. Қабул қилинган сана 13.09.2018. Кучга кириш санаси 14.09.2018\nЎзбекистон Республикаси Вазирлар Маҳкамасининг қарори 725-сон. Қабул қилинган сана 12.09.2018. Кучга кириш санаси 13.09.2018\nЎзбекистон Республикаси Вазирлар Маҳкамасининг қарори 723-сон. Қабул қилинган сана 12.09.2018. Кучга кириш санаси 13.09.2018\nЎзбекистон Республикаси Соғлиқни сақлаш вазирлиги, Ўзбекистон Республикаси Молия вазирлиги, Ўзбекистон Республикаси Марказий банки бошқарувининг қарори АВ рег. № 2828-2. Қабул қилинган сана 12.09.2018. Кучга кириш санаси 13.09.2018\nЎзбекистон Республикаси Президентининг Қарори ПҚ-3939-сон. Қабул қилинган сана 11.09.2018. Кучга кириш санаси 11.09.2018\nИнновацион фаолиятни янада қўллаб-қувватлаш чора-тадбирлари тўғрисида\nЎзбекистон Республикаси Вазирлар Маҳкамасининг қарори 721-сон. Қабул қилинган сана 11.09.2018. Кучга кириш санаси 13.09.2018\nЎзбекистон Республикаси Президентининг Фармойиши Ф-5361-сон. Қабул қилинган сана 10.09.2018. Кучга кириш санаси 11.09.2018


Буйрак етишмовчилигидан азият чекаётган Мафтунага операция учун ёрдам керак – Дарё уз Янгиликлар\nГлавная / Жамият / Буйрак етишмовчилигидан азият чекаётган Мафтунага операция учун ёрдам керак\nAkbar 08.07.2020\tЖамият Comments Off on Буйрак етишмовчилигидан азият чекаётган Мафтунага операция учун ёрдам керак 4 Показы\nБир мурожаат изидан Қашқадарё вилояти Шаҳрисабз туманининг сўлим Аммоғон қишлоғига йўл олдик. У шаҳар марказидан 45 км нарида, тоғ орасида жойлашган бир қишлоқ экан.\nБу ерга бизни муштипар она Саодат Жумаеванинг мурожаати бошлаб келди. Саодат опанинг атиргул ифори уфуриб турган, одмигина, бироқ ораста хонадонига кириб бордик.\nУнинг 27 яшар, ҳали турмушга чиқмаган қизи Мафтуна Ғаниева 10 йилдан буён ўткир буйрак етишмовчилиги дардидан азият чекиб келмоқда. Мафтуна оиладаги тўрт фарзанднинг учинчиси, уч қизнинг ўртанчаси экан.\nУлар айни дамда қарийб 160 км наридаги Қарши шаҳрида ҳафтасига уч марта гемодиализда қон тозалатишади. Мафтунанинг дардига ёрдам бериш учун Телеграмдаги турли гуруҳлардан хайрия ёрдамлари келиб турибди.\nЭнди Мафтунани буйрак алмаштириш операцияси қутқариши мумкин. Бунинг учун унинг туғишган опаси — Саодат опанинг тўнғич қизи донор бўлмоқчи.\nСаодат опанинг айтишича, опа-сингилларнинг буйраги бир-бирига мос келишини аниқлаш учун ДНК таҳлили ўтказилиши керак. Дастлабки босқичда бу масала уларга 15 миллион сўм маблағ зарур бўлади. Оилада бунча пул йўқ. Онаизор эса саховатпеша халқимиздан ёрдам кутмоқда.\nИнсон танаси ҳам бир дарахтга ўхшайди. Касалланган новда ўрнига соғломи пайванд қилинса у ўсишда давом этади. Мева беради.\nҲеч кимнинг бошига бундай кунлар тушмасин экан. Оиланинг сўнгги уч йилда топган даромади қизнинг даволанишига сарф бўлмоқда.\nБиз не не машаққатлар ва кўргуликларда жим қараб тура олмайдиган меҳрибон халқимизда Мафтунанинг дардига малҳам бўлишни сўраб қоламиз. Келинг, кўпчилик бўлиб бир қизнинг соғайиб кетишига ҳисса қўшайлик.\nЭҳсон қилинадиган маблағларингизни Мафтунанинг онаси Саодат Жумаева номига очилган пластик карточкаларга ўтказиб беришингиз мумкин.\nCLICK/PayME: 8600 0423 1219 9168 (Агробанк)\n8600 0609 0701 2067 (Халқ банки)\nСаодат Жумаева номида.\nПред. «Ҳудудгазтаъминот» онлайн тўловлардаги узилишлар учун истеъмолчилардан узр сўради\nСледующая Қирғизистон президенти пандемия юзасидан ҳамюртларига мурожаат қилди


Anor. Qizil limuzin. Hikoya | Xurshid Davron kutubxonasi\nMuallif Adib: Qardosh Turk xalqlari tarixi, adabiyoti, madaniyati 15.04.2012 izoh yo'q\nЛекин у бемаҳалда бу ерларда нима қилиб юрибди? Нега келди бу ерга ўзи, қачондан бери манави нотаниш кўчаларда санқиб юрибди? О. қанчалик тиришмасин, саволларга жўяли жавоб топа олмади. Ичувчи бўлганида ҳам гўрга эди, ҳа, энди мастликда бўлиб туради-да, адашиб, гадойтопмас жойларга келиб қопти, деса… ¤лганнинг устига тепгандай, юрагида уйғонган ва сал бўлмаса босинқирашу ваҳимага айланаёзган хавотирни айтмайсизми! Ҳозирнинг ўзида, бир-икки дақиқа ҳам ўтмай даҳшатли бир фалокат рўй берадигандай, кўнгилни алағда қилаётган тутқич бермас ҳис…\nУ қўққисдан ўзининг тор йўлакли диғриқ деворига тикилиб турганини сезиб қолди. О. шарт бурилди-да, йўлак бўйлаб юриб кетди, муюлишга қайрилди-ю, яна тешик-туйнуксиз деворга рўпара келди. Қамалиб қолдим, деган хаёл урилди миясига. Лекин зум ўтмай кўзи девордаги энсиз эшикка тушди ва шошиб шу томон юрди. Уни итариб очди, аммо ўйлаганидек, ҳовлига эмас, худди ановисига ўхшаш бошқа бир тор йўлакка чиқиб қолди. Бирдан елкасидан тоғ ағдарилгандай бўлди. Шунда у ўзини қўрқитиб юборган нарса узоқдан келаётган элас-элас товуш эканини англади – ўша товушни бўғиқ йиғи-сиғи деб ўйлаган, мана, энди аниқ-тиниқ эшитиб билса, бу, бор-йўғи, мотор шовқини экан. ¤т олдирилган мошинанинг мотори. Бир оз ўтиб мотор қизийдию мошина жўнаб кетади. Аммо… бемаҳалда, бу ҳам етмагандай, мана бундай тор, танг жинкўчада мошинага бало борми? Ҳали қораси кўринмаган мошина унинг юрагига яна ғулғула солди. Сабабини тузукроқ англаб етмай туриб, унинг кўнглидан бу мошинага илло-билло рўпара келмай, тезроқ қочиб қолиш керак, деган фикр ўтди.\nЯнги кун бошланаётган эди. ¤рнидан туриши, ювиниши, соқол олиши, чой ичиши ва ишга жўнаши лозим. Қилиниши керак бўлган бугунги ишларнинг ҳам кечаги, эртанги, бир йил, ўн йил олдинги, бир йил кейинги юмушлар билан ўхшашлигини эслаб юраги сиқилди. У, гарчи имкони бўлмаса-да, яна бирпас мизғиб олиб, ўзини алдамоқчидай кўзларини юмди, лекин азалий одати панд бериб, тўшакдан туриб кетди: бугун ҳам ҳаётий кўникмасига айланиб қолган кун тартибига риоя қилиши шарт эди.\nО. ярим соатлар ўтиб, ўзи сўққабош яшайдиган квартираси эшигини тамбалаб, зинапоядан пастга энарди. У беш дақиқадан сўнг 7-автобусга ўтириб, метро станциясига етиб олиши, метрода эса тўрт бекат юриши, метродан чиқиб, ишга, тўғрироғи, иш жойигача яна юз қадамча босиши керак. ¤н саккиз йилдан бери шу ҳолат – бир вақт, бир улов, бир йўналишда айнан такрорланар эди. Дам олиш кунлари, таътиллар, бетоб кунларини ҳисобга олмаганда, ўн саккиз йил…\nО. метронинг ўзиюрар зинасидан эниб борар экан, балки шаҳарга жуда кўп қизил лимузин келтирилгандир, шунинг учун ҳам уларни ҳар қадамда учратаётгандирман, деб ўйлади. Аммо унинг тушларига кириб чиқишини айтмайсизми? У ўзининг зўраки кулимсираганидан ижирғанди. Елкасида енгил бир титроқ турди. “Агар бу ўша мошина бўлса-чи? Мени таъқиб қилиб юрса-я?” Шу асно миясига лоп этиб бошқа бир фикр урди: “Тавба! Таъқиб қилар эмиш! Сенинг кимга керагинг бор?” Шунинг баробарида О. ўша қизил лимузинни яна учратсам албатта рақамига қараб оламан, деб кўнглига тугиб қўйди. “¤ҳ, демак, сен бу иккаласини ҳам бир мошина деб ўйлаётган экансан-да?.. Оббо, гапини қаранг!”\nМана шундай ғулғула билан андармон бўлиб О. умрида биринчи марта тушиши керак бўлган бекатдан ўтиб кетиб қолсами. Қарама-қарши тарафдан келаётган поездга ўтириб, ортига қайтишга мажбур бўлди. У метродан чиқа¬ётиб, яна қизил лимузинга дуч келди. Бу сафар ажабланмади ҳам, фақат ичида одами бўлмаган мошинанинг рақамига кўз ташлади: “19-91. Таниш-билишчилик қилиб олинган номер. ¤тиб бораётган йилга ҳам тўғри келади: 1991 йил. Хўп, нима бўпти шунга?” У елка қисиб қўйди: “Оддий тасодиф”.\nАммо уйга етди ҳамки, на қизил, на қора мошина кўринди, уй олди бўм-бўш. “На чора, – ўйлади у. – ¤ша мошинани тушимда кўраман энди”.


Раҳмон динни чеклади\n10 май 2021, Тошкент вақти: 00:59\nТожикистонда 25 мартдан бошлаб кучга кирган дин тўғрисидаги қонун фуқароларнинг ўз иш жойларида намоз ўқишларини таъқиқлайди - бундан буён тожикистонлик намозхонлар ибодат қилиш учун масжидларга боришлари керак.\nИнсон ҳуқуқлари ҳимояси билан шуғулланувчи қатор халқаро ташкилотлар эътирозларига қарамай, Тожикистон президенти Имомали Раҳмон “Дин ва диний ташкилотлар тўғрисида”ги янги қонунни имзолади.\nТожикистон президенти матбуот хизмати тарқатган маълумотларга кўра, Имомали Раҳмон 25 март куни бошқа бир қанча қонунлар қаторида “Дин ва диний ташкилотлар тўғрисидаги қонун”ни ҳам имзолаган.\n“Қайд этиш жоизки, имзоланган қонунлар биринчи галда инсон ҳуқуқларини таъминлаш, мамлакат иқтисодий ва ижтимоий ҳаётининг ривожланиши ва қонунчилигимизни такомиллаштириш мақсадида қабул қилинган”, дейилади Тожикистон президенти вебсайтидаги нашр қилинган хабарда.\nБундан беш кун аввал Халқаро диний эркинлик бўйича АҚШ комиссияси Тожикистон президенти Имомали Раҳмонни дин ҳақидаги қонунни имзолашдан тийилишга чақирган эди.\nКомиссия хабарномасида “президент Имомали Раҳмон Тожикистон томонидан қабул қилинган халқаро мажбуриятларга зид келувчи қатор шартларни ўз ичига олган ҳужжатни имзолашга тайёр” экани урғуланган эди.\nДунёдаги дин эркинлиги масалалари билан шуғулланувчи Форум 18 ташкилоти вакили Феликс Корли ҳам¸ президент Имомали Раҳмон Тожикистондаги диний ташкилотлар фаолиятини ўта чеклаб қўювчи қонунга имзо чекканлигини таъкидлайди.\n- Тожикистон президентининг эътиқод эркинлигини ўта чекловчи қонунга имзо чекканига доир хабар мамлакат ичкарисидаги бир қатор диний ташкилотларни ларзага солади. Улар шусиз ҳам сўнгги вақтларда ҳукумат босими остида қолган эди. Булар насронийлар, протестантлар, Иегова гувоҳлари каби диндорлардир.\nҚонун имзоланишидан бир муддат аввал Европада хавфсизлик ва ҳамкорлик ташкилоти мазкур қонун лойиҳасининг бир неча банди бўйича ташвиш билдирган эди.\nАмерика халқаро эътиқод эркинлиги комиссияси ҳам айнан шундай эътироз билдирган эди. Бироқ Тожикистон президенти Имомали Раҳмон халқаро ҳамжамият фикрни эътиборга олмай, янги қонунга имзо чекиб юборди, дея таъкидлайди Феликс Корли.\nТожикистондаги сиёсий доиралар вакилларининг кўпчилиги ҳам худди шундай фикрдалар.\nЖумладан, Тожикистон парламенти депутати Ҳожи Акбар Тўражонзода дин тўғрисидаги янги қонун аввалгисидан ер билан осмонча фарқ қилиб, у Тожикистон Конституциясига тамоман зид келишини келишини айтади.\n- Янги Қонун аҳолиси 100 нафардан ортиқ бўлган қишлоқларгагина масжид қуришга рухсат беради. Агар бир қишлоқда 80 ёки 90 нафар яшаса-чи? Демак, қонун уларнинг конституциявий ҳуқуқларини поймол қилмоқда, дейди тожик депутати.\nТўражонзода тожикистонлик мусулмонларга иш жойларида намоз ўқиш таъқиқланганини қонундаги яна бир чеклов сифатида кўрсатиб ўтади.\n- Қонун бўйича бундан буён мусулмонлар ўз идорасида эмас, балки масжидга бориб намозини ўқиши керак. Ахир ҳамма идора ҳам масжидга яқин жойда жойлашмаган-ку.\nДемак, мусулмонлар намоз ўқишдан маҳрумлар. Ахир дунёнинг бир қатор давлатларида, жумладан, Америкада ҳам мусулмонларнинг намоз ўқишлари учун барча шароитлар қилиб берилган, дейди Тўражонзода.\nЯнги қонун ҳақида оддий тожикистонликларнинг ҳам фикри ижобий эмас.\nАлишер Тожикистон Ислом университетини тугатган, айни пайтда у ўзи туғилиб ўсган қишлоқда болаларга диний таълим беради.\nАммо “Дин ва диний ташкилотлар тўғрисидаги”янги қонун Алишерга тожикистонлик болаларга лицензиясиз таълим беришни таъқиқлайди.\n- Дин тўғрисидаги қонунга оид хабар бизни жуда ташвишга солди. Лицензия олишга шароитим йўқ, дарс беришни тўхтатиб, уйда ўтирамиз энди. Бу мусулмонлар ҳуқуқларини поймол қилувчи ишдир, дейди Алишер.\nТожикистонда янги қонун имзолангунига қадар болаларнинг диний таълим олишлари эркин эди. Аммо бундан буён Таълим вазирлигининг расмий ижозатномасига эга бўлмаган қишлоқ домлалари болаларга диний таълим беролмайди. Илм истаган болалар қишлоқдан шаҳарга келишлари керак.\nВаҳдат туманида яшовчи Саодатхон аянинг болалари ҳам эндиликда кўпчилик қатори ўз қишлоғида диний таълим олиш имконидан маҳрум бўлди. Саодатхон ая фарзандларини Душанбе шаҳридаги масжидларга қатнатиб ўқитиш имконига эга эмаслигини, чунки улар мактабда ҳам ўқиши кераклигини айтади:\n- Мен фарзандларимнинг болаликдан Қуръондан, Ислом динидан хабардор бўлишини истайман. Бу ҳар бир мусулмоннинг вазифаси. Қонун уларнинг диний таълим олишини чеклаб қўймоқда.\nАхир Тожикистоннинг аксарияти мусулмон. Биз мусулмончиликнинг қонун-қоидаларига амал қилишимиз керак. Бу нотўғри қонун. Ҳукумат мусулмонларнинг ҳуқуқини поймол қилаяпти, дейди Саодат.\nАммо суҳбатдошларимиз орасида “қонунга бўйсуниш ва унга амал қилишдан бошқа чора йўқ”лигини айтувчилар ҳам кам эмас.\nРудакий туманида истиқомат қиладиган Жаҳонгул аянинг фарзандлари ҳам аввал диний таълим олиб турганлар. Лекин суҳбатдошимиз эндиликда тожик расмийлари жорий қилган қонунга амал қилган ҳолда болаларини масжидга чиқармаслигини айтади.\n- Энди жуда Ислом динидан хабарсиз қолаётгани йўқ болаларимиз. Мана, мактабларда Ислом дини, қонун ва қоидалари, ҳанафий мазҳаби асослари ўқитилаяпти.\nМасалан, Абдулло ўғлимнинг мактабида Ислом дини тарихи, пайғамбарларимизнинг тарихи ўргатилаяпти-ку. Шулар етади, дейди Жаҳонгул ая.\nТожик жамиятида кўплаб баҳс-мунозараларга сабаб бўлган мазкур қонун жорий йилнинг 25 мартидан эътиборан кучга кирди.


«Мерседес» электрокарлар учун суббрендига ном танлади\n16:23 / 12.08.2016\nMercedes-Benz компаниясининг электрокарлар ишлаб чиқарилувчи алоҳида суббренди MEQ номи остида фаолият кўрсатади. Бу ҳақда Auto Express нашри хабар берган.\n«Мерседес» патент бюросида нафақат MEQ брендини, балки бир қатор индекслар линиясини рўйхатдан ўтказган — улар қаторида EQA, EQB, EQX номлари бор. Бундан ташқари немислар маркаси «EQ Inside», «EQ Boost» ва «Generation MEQ» реклама шиорларини патентлаган.\nНашр маълумотига кўра, «Мерседес» суббренди BMW ўзининг «i» электрокарлари учун яратган суббрендидан кучли бўлиши режалаштирилган. Ҳозирда BMW эко-моделлари линиясида i3 электр хэтчбеки ва i8 спорт гибриди купесини ишлаб чиқармоқда.\nMercedes-Benz компаниясининг MEQ маркаси остидаги илк автомобили EQS седани бўлади — Tesla Model S русумига рақобатчи сифатида. Уни 2017 йил бошида тақдим этиш режалаштирилган. Лекин бу автомобилнинг сотувга чиқиши 2019 йилдан олдин кутилмайди. 2018 йил Париж автосалонида яна бир электр кроссовер тақдимот қилинади — бу ўрта ўлчамдаги йўлтанламас Tesla Model X ва Audi Q6 e-tron автомобилларига рақобатчилик қилади. Унинг серияли версияси 2019 йилдан кейин сотувга чиқади.\nИкки автомобиль ҳам EVA платформасида ишлаб чиқарилади. Уларда C-Class ва S-Class оилалари учун қўлланадиган MRA модель шассисининг бир қатор компонентлари қўлланади.\nПлатформада камида 4та модел тайёрланади: икки кроссовер ва икки седан. Бундан ташқари, Mercedes-Benz электротягач (шатакчи) ва Sprinter электрофургони ишлаб чиқаришни йўлга қўйишни мўлжаллаган.\nЯнги электромобилларни ишлаб чиқариш компаниянинг Бремендаги заводида йўлга қўйилади. Электромобилларнинг йўл захираси 500 километрни ташкил этади, ташқи қиёфаси эса капотида уч қирра юлдузи бор русумлардан сезиларли фарқ қилади.


"Герта" "Лион" футболчисини ўз таркибига қўшиб олди - Offside.uz – Offside'да бўлинг, офсайдда қолманг!\n"Герта" "Лион" футболчисини ўз таркибига қўшиб олди\nФутболчи Бундеслига клуби сафига кўчиб ўтди.\nФранция биринчи дивизони вакили "Лион" расмий матбуот-хизмати ярим ҳимоячи Люк Тусарнинг "Герта" таркибига кўчиб ўтганлиги ҳақида хабар берди.\nФранцуз матбуотига кўра, ушбу трансфер немис клуби учун 25 миллион еврога тушган. Келишувга кўра, Тусар мавсум сўнггигача "Лион"да ижара асосида тўп суради ва янги мавсумдан Германия Бундеслигасида фаолиятини давом эттиради.\nЭслатиб ўтамиз, футболчининг "Лион" билан шартномаси 2022-йил ёзида якунига етади.\n28/01, 00:45 0


ҚР ИИВ аҳоли ва талабалар иштирокидаги жанжал бўйича жиноят иши қўзғатди\nНориндаги Марказий Осиё университетида маҳаллий аҳоли ва чет эллик талабалар ўртасидаги жанжал бўйича жиноят иши қўзғатилган. Бу низо вилоят ИИБда безорилик сифатида рўйхатга олинган, иш айнан шу модда бўйича қўзғатилди.\n8 июнь куни МОУ биноларининг бири ёнида 100 нафарга яқин маҳаллий аҳоли митингга тўпланди. Улар баъзи чет эллик талабаларнинг мамлакатдан чиқиб кетишини талаб қилдилар. Маҳаллий аҳоли орасидан бўлган йигитлар ўтган ойда университетнинг спорт залида талабалар билан баскетбол ўйнаган эди. Ўйин пайтида томонлар орасида жанжал келиб чиқди. Маҳаллий аҳолининг сўзларига қараганда, ўйин қоидасини бузган талабалар, муросага келмай, ҳақоратли сўзларни айтганлар. Иккинчи томон ҳозирча изоҳлар беришдан тийилиб турибди.\nМитингга тўпланганлар билан ҳукуматнинг Норин вилоятидаги мухтор вакили Аманбай Қайипов ва олий ўқув юртининг раҳбарлари учрашди. Суҳбат университет биносида давом этди. Жанжалда қатнашган талабалар узр сўраганларидан сўнг, йиғилганлар тарқалишди.\nШахсий хавфсизлик хизмати Норин вилоят милицияси ходимларининг ҳаракатлари юзасидан тергов бошлади.\nМарказий Осиё университети дастлабки талабаларни ўтган йили қабул қилган эди. Ҳозир у ерда 71 нафар талаба – Қирғизистон, Тожикистон, Қозоғистон, Афғонистон ва Покистон фуқаролари билим олмоқда.


Гавҳар Зокированинг бир таклифидан сўнг фестивал қизғин тус олди… | Buxoro yoshlari gazetasi\n“Маънавият фестивали”нинг иккинчи куни ҳам кўплаб учрашув ва семинарларга бой бўлди. Жумладан, Гавҳар Зокирова ва Бобир Бобомурод бошчилигидаги тарғибот жамоасини она юрт меҳри Қоровулбозор сари етаклади!\nТумандаги дастлабки манзил XVI асрга тегишли “Сардоба” архитектура ёдгорлиги бўлди.\nТарғибот гуруҳини туманда истиқомат қилувчи қозоқ, туркман, рус, қизғиз миллати вакиллари ўзларининг миллий ўйинлари, куй-қўшиқлари ҳамда миллий таомлари билан кутиб олди.\n— Мен Қоровулбозорга бундан қарийб бир йил олдин келгандим, лекин бугун бетакрор, тенгсиз бир масканга келиб тушгандек ҳис қилдим ўзимни. “Сардоба” архитектура ёдгорлиги таниб бўлмас даражада ўзгартирибти, – дея сўз бошлади Ўзбекистон Ёзувчилар уюшмаси аъзоси Бобур Бобомуродов.\nКейинги манзил эса туман марказидан 16 км узоқликда жойлашган “Бўстон” қишлоғидаги 6-мактабгача таълим муассасаси бўлди.\nМактабгача таълим муассасаси шу йили “Обод қишлоқ” Давлат дастури асосида қурилган. Жами 90 нафар болажонлар таълим олади.\n“Болаларга маърифат улашиб” акцияси ташкил этилиб, мазкур акция Ўзбекистон халқ артисти Гавҳар Зокированинг таклифидан сўнг янада қизғин тус олди.\nГавҳар Зокировнинг таъкидлашича, муассасада дарахт кам, бу эса эртамиз эгалари учун анча зарарли.\nШу кундан, эътиборан ҳар бир ота-она, бобо-буви ўз фарзандларининг соғлом бўлиши учун мевали ҳамда манзарали дарахт ўтқазиш кераклигини таъкидлади. Сўнг, тарғибот гуруҳи аъзолари белкурак олиб ташкилот томорқасига гилос кўчатини ўтқазди.\n— Бугунги кунда экология муаммоси дунёда кўп учрайди. Қанчадан-қанча инсонлар экология муаммоси сабабли ҳаётдан бевақт кўз юмоқда. “Бўстон” қишлоқидаги ҳар бир ота-она ўз фарзанди учун бир дона кўчат экган тақдирда ҳам “Бўстон” ҳақиқий бўлтонга айланади, – деди Гавҳар Зокирова ўз сўзида.\nШундан сўнг, тадбирнинг маданий қисми бошланди.\nМуассаса тарбияланувчиларининг бадиий чиқишлари кечага ўзгача шукуҳ берди. Ҳар бир тағибот аъзолари болажонларга ҳаётий воқеалардан сўзлаб берди.\nБоғча кутубхонасига турли мазмундаги бадиий адабиётлар совға қилинди.\n— Мана бугун элимиз суюган ижод аҳли бизнинг қишлоғимизга келди. Албатта, бундан биз ва болаларимиз катта таассурот олди. Улар томонидан фарзанд тарбиясида ота-онанинг ўрни ва турли-туман мавзуларда фикрлар билдирди, – деди бўстонлик Ҳалима Ғафурова.\nЭслатиб ўтамиз, Бухоро вилоятида “Маънавият фестивали” кеча 24 октябрь куни старт олган эди.\nПредыдущая записьШариф шаҳарда маънавият фестивали давом этадиСледующая запись“Маърифат зиёлилари” Бухорода тақдирланди!


Деновдаги фавқулодда ҳодиса натижасида 65 та уй шикастланган (янгиланди) - Anhor\nAnhor Все посты Деновдаги фавқулодда ҳодиса натижасида 65 та уй шикастланган (янгиланди)\nДеновдаги фавқулодда ҳодиса натижасида 65 та уй шикастланган (янгиланди)\nДеновдаги савдо марказида газ портлаши натижасида яқин-атрофда жойлашган 65 та уй шикастланган, улардан 6 таси яшаш учун мутлақо яроқсиз, чунки улардаги деворлар ёрилиб кетган. Кўп ҳолларда эса портлан оқибатида уйларнинг деразалари синиб, эшиклар қийшайиб кетган. Бу ҳақда “Новости Узбекистана” нашри хабар беради.\nУйлари шикастланган фуқаролар вақтинчалик яшаши учун 24 та квартира ажратилган. Еттита оила уйлари таъмирланадиган даврга бошқа жойга кўчирилган. туман ҳокимлиги уларнинг ижара ҳақини тўлаб беради.\n“Газета” нашрининг қайд этишича, зарар миқдорини аниқлаш, биноларнинг авария ҳолатини ўрганиш учун мустақил баҳоловчилар жалб қилинган.\nҲокимнинг ишонтириб айтишича, давлат қисқа муддатларда етказилган зарарни қоплаб беради: “Томлари, эшиклари, рамалари алмаштирилиши керак бўлган барча шикастланган биноларда бу масалаларни ҳал қилишни бошладик”.\nУнинг сўзларига кўра, барча қарорлар аҳоли билан келишилган ҳолда қабул қилинади. Ҳар бир объектга қурувчилар ва масъул шахслар бириктирилган.\nБош прокуратура бошқармаси бошлиғининг ўринбосари Дониёр Масалиев воқеа жойида экспертлар гуруҳи ишлаётганини маълум қилди.\n«Мутахассисларнинг дастлабки маълумотлари воқеа жойидаги портлаш бирор-бир портловчи моддалар ёки нефть маҳсулотлари ёрдамида амалга оширилган деган тахминни тўлиқ рад этди», — дея қайд этади у.\n«Тахминан кучли алангаланиш бино ичидаги газ қувуридан кўп соат давомида сизиб чиқиб тўпланиб қолган катта миқдордаги газнинг ҳаво билан аралашиши сабабли содир бўлган. Ҳозир биз ушбу версия асосида ишлаяпмиз. Бинога етказилган зарар ва портлаш излари шундай хулосалар қилиш имконини бермоқда. Бош прокуратура матбуот хизматининг “Газета” нашрига маълум қилишича, қўпорувчилик ҳаракати ҳақидаги версия тасдиқланмаган.\nЯнгиланди. Айни дамда Бош прокуратура Жиноят кодексининг 257 (меҳнат муҳофазаси қоидаларининг бузилиши) ва 259 (ёнғин хавфсизлиги қоидаларининг бузилиши) моддалари бўйича жиноят ишини қўзғатган. Тергов олиб борилмоқда.


Yangiliklar Муаллиф:\tinfo - янв 14, 2020\nЎзбекистон Республикасининг Солиқ кодексига\nСолиқ кодексида солиқларни унификациялаш, ўхшаш солиқ солиш базасига эга солиқларни бирлаштириш орқали улар сони мақбуллаштирилди, солиқ ҳисоботлари камайтирилди ва соддалаштирилди.\nСолиқ турлари 9 тагача қисқартирилди, яъни:\n1)қўшилган қиймат солиғи;\n4)жисмоний шахслардан олинадиган даромад солиғи;\n5)ер қаъридан фойдаланганлик учун солиқ;\n6)сув ресурсларидан фойдаланганлик учун солиқ;\nСолиқ кодексидан давлат божи, айрим турдаги товарлар билан чакана савдо қилиш ҳуқуқи учун йиғимларга оид нормалар чиқарилди. Энлди улар "Давлат божи тўғрисида”ги қонун ҳужжатларида белгиланади.\n"Давлат божи тўғрисида”ги Қонунга мувофиқ, давлат божи юридик аҳамиятли ҳаракатларни амалга оширганлик ва (ёки) бундай ҳаракатлар учун ваколатли шахслар томонидан ҳужжатлар берганлик учун ундириладиган мажбурий тўловдир.\nКонсуллик йиғими ва патент божи ҳам давлат божи ҳисобланади.\nБир қатор солиқ турлари ўрнига бошқалари киритилди, масалан:\nягона ижтимоий тўлов ўрнига ижтимоий солиқ\nягона солиқ тўлови ўрнига айланмадан олинадиган солиқ\nқатъий белгиланган солиқ ўрнига қатъий белгиланган миқдорда жисмоний шахслардан олинадиган даромад солиғи.\nСолиқ тўловчининг қарзини унинг дебиторидан ундириш бекор қилинди.\nОртиқча тўланган солиқ суммасини ўз вақтида қайтариш механизми жорий этилди.\nЭндиликда ортиқча тўланган солиқ суммасини солиқ тўловчига қайтаришнинг белгиланган муддати (15 кун) бузилса, муддат бузилган ҳар бир календарь куни учун фоизлар ҳисобланади.\nСолиқ назорати ўтказишнинг янги тартиби жорий этилди.\nУнга кўра, солиқ органлари солиқ текширувларининг қуйидаги турларини ўтказади:\n1. Камерал солиқ текшируви солиқ тўловчи (солиқ агенти) томонидан тақдим этилган солиқ ҳисоботини, молиявий ҳисоботни, шунингдек солиқ тўловчининг фаолияти тўғрисида солиқ органида мавжуд бўлган бошқа ҳужжатлар ҳамда маълумотларни таҳлил қилиш асосида солиқ органи томонидан ўтказилади.\n2. Солиқ тўловчиларнинг солиқлар ва йиғимларни ҳисоблаб чиқариш ҳамда тўлаш соҳасидаги айрим мажбуриятларини, шунингдек солиқ тўғрисидаги қонун ҳужжатларида белгиланган бошқа мажбуриятларини бажарилишини текшириш сайёр солиқ текширувидир.\n3. Муайян давр учун солиқлар ва йиғимларни ҳисоблаб чиқариш ҳамда тўлашнинг тўғрилигини текшириш солиқ аудитидир.\nСолиқ аудити солиқ тўловчиларнинг (солиқ агентларининг) юқори даражадаги таваккалчилик тоифасига мансуб солиқ тўловчига\n(солиқ агентига) нисбатан ўтказилади.\nСолиқ органининг сайёр солиқ текширувлари ва солиқ аудити натижалари бўйича қабул қилган қарорлари устидан суд тартибида шикоят қилиш фақат юқори турувчи солиқ органига шикоят қилинганидан кейингина мумкин бўлади.\nБу қоида Давлат солиқ қўмитасининг қарори устидан шикоят қилишга нисбатан татбиқ этилмайди.\nСолиқ имтиёзлари фақат Солиқ кодекси билан тақдим этилиши белгиланди.\nБунда, 2007 йилда қабул қилинган Солиқ кодексида назарда тутилган солиқлар ва бошқа мажбурий тўловлар бўйича имтиёзлар 2020 йилнинг\n1 апрелига қадар амал қилади.\nШу билан бирга Кодекс билан бир қатор солиқ имтиёзлари белгиланди\nЭндиликда Ўзбекистон олий ўқув юртларида шахснинг турмуш ўртоғининг таълим олиши учун йўналтириладиган иш ҳақи ва бошқа даромадлари учун ҳам солиқ солинмайди.\nМеценатлик кўмагини кўрсатишга йўналтириладиган даромадлар (солиқ базасининг 50 фоизидан ошмаган ҳолда) солиқдан озод қилинди.\nҚуйидагилар учун махсус солиқ режимлари бекор қилинди:\nа) бозорлар учун, уларни умумбелгиланган солиқларни тўлашга ўтказган ҳолда. 2020 йил 1 январдан бошлаб бозорлар аввалги солиқ тўлаш тартиби (даромаднинг 50 фоизи) ўрнига қуйидагиларни тўлайди:\nумумдавлат солиқларини (агар реализация ҳажми 2019 йилда 1миллиард сўмдан ошган бўлса) - юридик шахслардан олинадиган ер солиғи, юридик шахсларнинг мол-мулкига солинадиган солиқ, сув ресурсларидан фойдаланганлик учун солиқ, қўшилган қиймат солиғи ва 20фоизли оширилган ставкада фойда солиғини;\nайланмадан солиқни (реализация ҳажми 2019 йилда 1 млрд. сўмдан кам бўлганда), шунингдек юридик шахслардан олинадиган ер солиғи, юридик шахсларнинг мол-мулк солиғи ва сув ресурсларидан фойдаланганлик учун солиқни;\nб) концерт-томоша фаолияти билан шуғулланувчи жисмоний шахслар учун, уларга жисмоний шахслардан даромад солиғини тўлашни киритган ҳолда.\nКонцерт-томоша фаолияти билан шуғулланувчи юридик шахслар учун айланмадан солиқ (реализация ҳажми 2019 йилда 1 млрд. сўмдан кам бўлганда) ёки умумбелгиланган тартибда тўланадиган солиқлар (реализация ҳажми 2019 йилда 1 млрд. сўмдан ошганда) киритилади.\nШу билан бирга, ушбу фаолиятни амалга ошириш ҳуқуқи учун олинадиган давлат божининг миқдори деярли 4 баравар камайтирилди;\nв) қишлоқ хўжалиги ишлаб чиқарувчилари учун, уларни умумбелгиланган солиқ тўлашга ёки айланмадан солиқ тўлашга ўтказиш билан. Шу билан бирга, ушбу тоифадаги солиқ тўловчилар учун фойда солиғининг ноль ставкаси белгиланади, қишлоқ хўжалиги маҳсулотларини сақлаш учун ишлатиладиган мол-мулк қисми бўйича мол-мулк солиғидан ва томчилатиб суғориш тизими жорий этилган ерлар учун ер солиғидан имтиёзлар сақлаб қолинади.\nКодексга трансферт нарх шакллантиришни назорат қилиш нормалари, "ўзаро боғлиқ шахслар” ва "ўзаро боғлиқ шахслар ўртасида назорат қилинадиган битимлар”, "назорат қилинадиган чет эл компанияси” тушунчалари киритилди.\nШу муносабат билан айрим тадбиркорлик субъектлари томонидан фаолият амалга оширилиши билан боғлиқ "солиқ тўловчиларни консолидациялашган гуруҳи” тушунчаси ва уларни солиққа тортишнинг хусусиятлари белгиланди.\nКодексда хусусий амалиёт билан шуғулланувчи нотариусларга солиқ солишнинг ўзига хос хусусиятлари белгиланди\nХусусий нотариуслар Кодексда белгиланган тартибда солиқ тўловчи ҳисобланади.\nХусусий нотариуслар меҳнатга ҳақ тўлаш тарзида олинадиган даромадлар бўйича белгиланган ставкалар бўйича ижтимоий солиқ ва жисмоний шахслардан олинадиган даромад солиғи тўлайди.\nХусусий нотариус зиммасига ходимларнинг меҳнатига ҳақ тўлаш бўйича жисмоний шахслардан олинадиган даромад солиғини ва ижтимоий солиқни ҳисоблаб чиқариш ҳамда тўлаш мажбурияти юклатилади.\nХусусий нотариуслар нотариал хизматлар кўрсатиш бўйича ҚҚС тўлашдан озод этилади.\nХусусий нотариуслар фойда солиғини Кодексда белгиланган ставка бўйича тўлайди.\nФойда солиғи тўланганидан кейин хусусий амалиёт билан шуғулланувчи нотариуснинг тасарруфида қолган фойда солиқ солиш мақсадида дивидендларга тенглаштирилади.\nЯнги таҳрирдаги Солиқ кодекси 2020 йил 1 январдан кучга кирди.\nСолиқ кодексида назарда тутилган қуйидаги нормалар 2022 йилнинг\n1 январидан бошлаб кучга киради:\nтрансферт нархларни белгилашда солиқ назорати\nназорат қилинадиган чет эл компанияларининг фойдасига солиқ солиш\nсолиқ тўловчиларнинг консолидациялашган гуруҳи\nНавбаҳор туман адлия бўлими:\nYangiliklar янв 14, 2020\nЯнги таҳрирдаги СОЛИҚ КОДЕКСИ НИМАЛАР ЎЗГАРДИ?...\nЖорий йилнинг 27июнь куни Президентимизнинг "Солиқ ва божхона имтиёзлари берилишини янада...


Киритилган сана: Май 31, 2017, 11:39 п.п.\nБелгия жамоасининг кучини ЕЧЛнинг ушбу мавсумида «Лестер»га қарши беллашувларида гувоҳ бўлдик. Гарчи гуруҳ босқичидан нарига ўта олмаган бўлсаларда, ҳужумкор ўйин кўрсатишиб, рақибларини ўйинлар давомида анча қийнаб қўйишганди.\nЖамоалар бир-бирларига қарши уч марта тўқнаш келишган ва эътиборга молик томони шундаки, ҳар учала баxс ҳам еврокубоклар финалларига тўғри келган. 1976 йилги УЕФА Кубогида икки ўйин натижасига кўра «қизиллар» 4:3 ҳисобида ғалаба қозонган бўлсалар, 1978 йилда Европа Кубогида ҳам улардан устун келишган.\n«Брюгге»нинг ушбу мавсумдаги ўйинларидан келиб чиқиб xулоса қиладиган бўлсак, белгияликлар асосан қарши ҳужумда фаоллар. Улар ҳужумга кўпчилик бўлиб ўтишади ва футболчиларнинг тезлигига таянишади. Лекин жамоанинг «Ливерпул»дан ўтиш эҳтимоли 70/30.\nРоссиянинг сўнгги йиллардаги гегемон клуби, бу йилга келиб номни «Спартак»ка бериб қўйди. Жамоадан Аҳмад Муса, Сейду Думбияларнинг кетиши, клуб ўйинига сезиларли таъсир ўтказди. Москваликлар уйда ҳимоявий-қарши ҳужум тактикасида ўйнашади. Асосан, орқа зонанинг ҳаракатлари ўйин натижасига таъсир ўтказади. Лекин меҳмонда жамоа жуда кўп тўп ўтказиб юборади. Бошқарувни ўз қўлига олмаганига ҳали бир йил бўлмаган Гончаренко, қисқа вақт ичида ҳужум чизиғида ёш иқтидорларни майдонга тушириб, оқсаётган чизиқни бирмунча яxшилади. Бу жуфтликда катта эҳтимол билан «Ливерпуль» йирик ҳисобда ғалаба қозониши таxмин қилинмоқда.\nЖамоалар бунга қадар фақат бир марта - 2005 йил УЕФА Суперкубогида тўқнаш келишган ва ўшанда «мерсисайдликлар» Жибриль Сиссенинг дубли ва Луис Гарсиянинг қўшимча таймларда киритган голлари эвазига ғалаба қозонган.\n«Хоффенxайм» ўйинига яна қайта жозиб кирди. Гарчи Нагельсманн тенгилар майдонда жавлон уришаётган бўлса-да, у мураббийликда катта ютуқларга эришмоқда. Роберто Фирмино ва Кевин Фолланднинг кетишидан кейин, клуб инқироз кўчасига кириб қолди. Ҳаттоки, Бундеслигада қолиш учун ҳам курашишга мажбур бўлишди. Энди эса улар яна қайта ўзларининг 3-4 йил илгари мавқейиларига қайтишди. Ёш мутаxассис футболчиларнинг индивидуал маҳоратларига таянган ҳолда жамоа ўйинини қурди.\nАгар «Хоффенxайм» ўйинига назар солсангиз, немислар фақат иккинчи рақам бўлиб ўйнашларига гувоҳ бўласиз. Асосан қарши ҳужумда ўз имкониятини кутадиган жамоа, ҳимояда жуда зич ўйнайди. «Ливерпуль»нинг бу учрашувдаги устунлиги 60/40 дея баҳоланмоқда. Немис футболини кузатадиганлар, нима сабабдан бундай устунлик берилаётганига дарҳол жавоб бера оладилар.\n«Ливерпуль»да ўзини кўрсата олмаган Марио, Францияга бориб яна ўзлигини топди. «Ўзгарувчан ҳужумчи» Франция чемпионатида 15 та гол киритди. Ҳимояга тажрибали Дантенинг олиб келиниши орқали, мудофааси анча ишончли кўринишга келган французлар «қизиллар»га анча xавф туғдиришлари аниқ.\nАгар «Ницца» рақиб сифатида «Энфилд»га ташриф буюрса, инглиз мухлислари «Супер Марио»ни қандай кутиб олишини тахмин қилса бўлади. Бироқ томонлар қарама-қаршилигини олдиндан сезиш мушкул вазифа. Сабаби, «Ницца» жорий мавсумда ҳеч ким кутмаганда Чемпионлар Лигасига йўлланма олди.\n«Спортинг Лиссабон» (Португалия)\n"Спортинг" ушбу мавсум Чемпионлар Лигасида «Боруссия Дортмунд» билан дуранг ўйнаганлиги билан ёдда қолди.\nПортугаллар ўзларининг чемпионатларида етакчи саналишади, аммо ЕЧЛга келганда ҳеч қандай каромат кўрсата олишмайди.\nСўнгги йилларда «Ливерпуль» ва «Спортинг»ни бир қанча футболчилар боғлаб туради. Эмильано Инсуа, Флорень Синама - Поньол, Альберто Аквилани, Лазар Маркович ва Себастиан Коатес каби футболчилар ҳар иккала клубларда ўйнашган.\nКатта эҳтимол билан, «мерсисайдлик»ларнинг мазкур баxсда уларнинг тўсиғидан қийинчиликларсиз ўтишларини таxмин қилиш мумкин.\n«Стяуа Бухарест» (Руминия)\nРуминия клуби ўз вақтида мазкур мусобақани қўлга кирита олган. Аммо бугунги кунда, улар ҳақида етарлича тасаввурга эга бўлмаганимиз сабабли, жамоанинг асл кучи қандай эканлигини яxши билмаймиз. Лекин шуниси аниқ - улар саралашдан чиқиб кетишса, Европа Лигаси гуруҳ босқичига чиқиш учун ўйинларда иштирок этиш этишади.\n«Қизиллар» бунгача буxарестликлар билан 4 марта тўқнаш келишган. 2003 йили Жерар Улье бошчилигидаги жамоа «Стяуа»ни УЕФА Кубогининг иккинчи саралаш раундидан чиқариб юборишган. Кейинчалик, Рой Ҳожсон даврида жамоа Буxарестда Европа Лигасининг гуруҳ босқичида дурранг ўйнаган. Жавоб баҳсида «Ливерпуль»ни Рафаэль Бенитес қабул қилиб олган ва «Энфилд»да 4:1 ҳисобида руминлар таслим этилганди.\n«Янг Бойс» (Швейцария)\n«Янг Бойс» жамоаси бундан бир неча йил олдин Брендан Рожерс бошқарувидаги «Ливерпуль»га рўбаро келган. Швейцариядаги баҳсда мезбонлар 5:3 ҳисобида устун келишган. «Энфилд»даги ўйин 2:2 натижаси билан якун топган. Ҳар иккала ўйиндаги баҳсларда «қизиллар»нинг голларига Андре Уиздом, Себастиан Коатес, Жонжо Шелви (2 марта) ва Жо Коул муаллифлик қилган.\n«Ёш йигитлар» Чемпионлар Лигасида қайси рақибга тўқнаш келмасин, етарлича бош оғриқ бўла оладиган даражада кучли ҳисобланади.\n«Истанбул Басакшехир» (Туркия)\nЭсингизда бўлса, бундан бир неча йил илгари қозоқ клуби «Астана» ЕЧЛга йўл олганди. Ўшанда кўпчилик футбол мутахассислари ушбу жамоа номини энди-энди таний бошлаганди. «Истанбул Басакшехир» клуби ҳам айнан шундай қабул қилинмоқда. Ушбу жамоа қай даражада «миллионлар ўйини» ишқибозларига совға тайёрлаши номаълум.\nАгар улар «Ливерпуль» билан тушиб қолса, клуб мухлислари ранжимаса керак. Ахир, жамоа ўз майдонида дунёнинг энг номдор клубидан бири билан ўйнайди. Бу эса ҳар доим ҳам бўлавермайди. Кўпчилик сингари, биз ҳам бу жамоанинг кучли жиҳатларини яxши билмаймиз. Ўз тариxида илк марта Чемпионлар Лигаси саралаш раундига йўл олган жамоанинг дебюти барча учун қизиқарли бўлиши табиий.\nПльзень шаҳри вакиллари аламли тарзда прагаликлардан кейинги ўринни эгаллашди. Чеx аъзолари ўтган мавсумларда еврокубоклар доирасида баъзи-баъзида кўриниш берганлигини инобатга олсак, «мерсисайдлик»ларнинг эҳтимолий рақибининг саралашдаги ўйинларини кузатишни доимо ёдда сақлаш керак.\nШунингдек, Грециядан ҳам вакиллар иштирок этишади. «Олимпиакос» мамлакат чемпиони бўлган ҳолда, курашни гуруҳ босқичидан бошласа, «АЕК», «ПАОК» ва «Панатинаикос» клублари саралаш раундида иштирок этиш учун бериладиган ягона йўлланма учун кураш олиб боришади.\nНодирбек Маматқулов тайёрлади.


20:49 26.06.2020 (Янгиланган 20:52 26.06.2020)\nАҚШда коронавируснинг иккинчи тўлқини расман бошланди – куни кеча, рекорд даражада 37 077 та коронавирус юқтириб олиш ҳолати аниқланди.\nТОШКЕНТ, 26 июн — Sputnik. АҚШда расман коронавируснинг иккинчи тўлқини бошланди. The Time нашри хабар қилди.\n“Пайшанба куни 37 077 та коронавирус юқтириб олиш ҳолати аниқланди: бу пандемия бошланганидан бери кунлик ўсишнинг энг юқори кўрсаткичи”, - дейилган хабарда.\nТехас, Калифорния, Флоридада кунлик ўсиш ҳолатлари бўйича рекорд қайд этилди.\nГубернаторлар карантин чекловларини аста-секин юмшатиш бошлаганди.\nФлорида губернатори Рон Десантиснинг сўзларига кўра, ҳолатларнинг ўсиши вирусга тест олиш сони кўпайганига боғлиқ. Аммо танқидчилар эса карантин чораларининг юмшатилиши - асосий роль ўйнади, деб ҳисоблашмоқда.\nЭслатиб ўтамиз, сўнгги маълумотларга кўра, АҚШда 2,41 миллиондан ортиқ киши коронавирусга чалинган, 122 550 киши вафот этди.


"Аякс" Киевда ғалаба қозона олмади, бироқ...(видео)\n29 август, 2018, 08:18\nТеглар:Аякс | УЕФА чемпионлар лигаси\nКиевда нурсиз дуранг. Аммо...\nАввал хабар берганимиздек кеча УЕФА Чемпионлар лигаси гуруҳ босқичи йўлланмаси учун сўнгги плей-офф босқич учрашувларининг жавоб ўйинлари бўлиб ўтди ва гуруҳ босқичига йўлланмани қўлга киритган клублар номи маълум бўлди.\nЖумладан, Киевнинг «Динамо» клуби ўз майдонида «Аякс»ни қабул қилди. Учрашув 0:0 ҳисобида нурсиз дуранг билан якунланди. Бироқ, Амстердамдаги ўйинда киевликлар 3:1 ҳисобида имкониятни бой беришгани боис, икки ўйин натижасига кўра айнан голланд клуби гуруҳ босқичига йўл олди.\nВидео "Аякс" ўз майдонида "Аталанта"га имкониятни бой бериб қўйди (видео)